
 讘专讗砖 讛砖谞讛 讘讟诇讛 注讘讜讚讛 诪讗讘讜转讬谞讜 讘诪爪专讬诐. 专讘讬 讬讛讜砖注 诪讜讚讛 讘讛讗 讘专讜讘 住驻专讬诐 讜讗注''驻 砖讛转讞讬诇讜 讛诪讻讜转 诪谞讬住谉 讚诪砖驻讟 讛诪爪专讬诐 讬''讘 讞讚砖 讻讚转谞谉 讘注讚讬讜转 (驻''讘 诪砖谞讛 讬) 诪''诪 诇讗 驻住拽讛 注讘讜讚讛 注讚 转砖专讬: 诇拽讜诪转谉 诇讚注转诐 诇爪讘讬讜谞诐. 爪讘讬讜谞诐 诇砖讜谉 讬讜驻讬 讻诪讜 诇注讟专转 爪讘讬 (讬砖注讬讛 讻讞) 讚讚专讱 讘讛诪讛 讞讬讛 讜注讜祝 讻砖讙讚诇讬诐 [讙讚诇讬诐] 讘谞讜讬 讘讻讞 讘讚注转 讜讘拽讜诪讛 讜讻诇 讝讛 讛讬讛 讘诪注砖讛 讘专讗砖讬转 讘转讞诇转 讬爪讬专转诐 讜讻讜诇讛讜 谞驻拽讬 诪讚讻转讬讘 爪讘讗诐: 砖谞讜诇讚讜 讘讜 讝讬讜转谞讬 注讜诇诐. 讚讗注''讙 讚讗讬讬专 拽专讬 诇讬讛 讝讬讜 诇''拽 诪讬讚讬 讻讚驻讬' 讘专讬砖 驻讬专拽讬谉 (讚祝 讘: 讚''讛 讘讞讚砖 讝讬讜): 讗转 诪住驻专 讬诪讬讱 讗诪诇讗. 讘住讜祝 讛讞讜诇抓 (讬讘诪讜转 讚祝 谞. 讜砖诐) 讗诪专 讗诇讜 砖谞讬 讚讜专讜转: 讗诇讗 讚拽讗讬 讘讞讙 讜拽讗诪专 诇讛 讘谞讬住谉. 住讜讙讬讗 讚砖诪注转讗 诪讜讻讞 讚讘转砖专讬 谞诪讜诇 讗讘专讛诐 讗讘讬谞讜 讚讘驻专拽 讛砖讜讻专 讗转 讛驻讜注诇讬诐 (讘''诪 讚祝 驻讜:) 讗诪专 讘砖诇讬砖讬 砖诇 诪讬诇讛 讘讗讜 讗爪诇讜 诪诇讗讻讬诐 讜讗讝 谞讗诪专 诇讜 诇诪讜注讚 讗砖讜讘 讗诇讬讱 讻注转 讞讬讛 讜讘驻专拽讬 讚专讘讬 讗诇讬注讝专 谞诪讬 讗诪专讬谞谉 讚讘讬讜讛''讻 谞诪讜诇 讗''讗 讜讛砖转讗 讛讗 讚讗诪专 讘讞讙 诇讗讜 讚讜拽讗 讚砖谞讬 讬诪讬诐 诇驻谞讬 讛讞讙 讛讜讛 讻讬讜谉 讚谞诪讜诇 讘讬讜讛''讻 讜讗注''讙 讚诪砖诪注 讛讻讗 诇诪讜注讚 专讗砖讜谉 讛讻讬 拽讗诪专 诇诪讜注讚 专讗砖讜谉 讗讞专 讛讞讙 讝讛 讚拽讬讬诪讗 讘讬讛 讚讻讗讬诇讜 拽讬讬诪讬 讘讞讙 讚诪讬 讻讬讜谉 讚诇讗 讛讜讛 讘讜 讻讬 讗诐 砖谞讬 讬诪讬诐 诇驻谞讬讜 [讗] 讜诇诪讗讬 讚诪住拽讬谞谉 讚讬讜诇讚转 诇砖讘注讛 讬讜诇讚转 诇诪拽讜讟注讬谉 诇讗 讛讜讛 爪专讬讱 诇砖谞讜讬讬 砖谞讛 诪注讜讘专转 讛讬转讛 讚讻讬 诪讚诇讬转 谞诪讬 讬诪讬 讟讜诪讗讛 讟讘诇讛 谞诪讬 讘诇讬诇 讞诪讬砖讬 诇讞讙 讜讗驻砖专 讚讬诇讚讛 讘讬讜诐 讗讞专讜谉 砖诇 驻住讞 讗诇讗 诪砖讜诐 讚讗诪专讬谞谉 讘住讚专 注讜诇诐 讜讘诪讻讬诇转讗 讘驻专砖转 讜讬住注讜 讘谞讬 讬砖专讗诇 诪专注诪住住 (讗诪专讬') 讚讘讟''讜 讘谞讬住谉 谞讜诇讚 讬爪讞拽 [讜诪讬讛讜 驻诇讬讙讬 讗讚讛讻讗 讚拽讗诪专 谞诪讬 讘讟''讜 讘谞讬住谉 讚讘专 讛拽讘''讛 注诐 讗讘专讛诐 讘讟''讜 讘谞讬住谉 讘讗讜 诪诇讗讻讬诐 诇讘砖专讜] 讜专讘讬 诪讗讬专 砖诇讬讞 爪讘讜专 讬住讚 讘诪注专讬讘 砖诇 驻住讞 讜诪爪讜转 讗驻讛 讜讬讗讻诇讜 讘诇讬诇讬 讞讙 驻住讞 讜讗诪专讬' 讘讘专讗砖讬转 专讘讛 诇讜砖讬 讜注砖讬 注讜讙讜转 讛讚讗 讗诪专转 砖驻住讞 讛讬讛 讜讻诇 讛谞讬 诇讗 住''诇 讚诇诪讜注讚 讗砖讜讘 讗诇讬讱 讻注转 讞讬讛 讗诪讜注讚 专讗砖讜谉 讗诇讗 讻诇讜诪专 诇诪讜注讚 讻讝讛 砖讛讜讗 驻住讞 讜讻谉 转专讙诐 讗讜谞拽诇讜住 讻注转 讞讬讛 讻注转 讚讗转讜谉 拽讬讬诪讬谉 讜讛砖转讗 讛讗 讚讻转讬讘 讘驻专砖转 诪讬诇讛 讗砖专 转诇讚 诇讱 砖专讛 诇诪讜注讚 讛讝讛 讘砖谞讛 讛讗讞专转 (讘专讗砖讬转 讬讝) 讜讗诪专讬谞谉 [讘诪讚专砖 转谞讞讜诪讗] 诪诇诪讚 砖住专讟 诇讜 住专讬讟讛 讘讻讜转诇 讚诇砖谞讛 讛讗讞专转 注诇 讻专讞讱 讚讘讟''讜 讘谞讬住谉 谞讗诪专 讜讘讜 讘讬讜诐 谞诪讜诇 讜讘讜 讘讬讜诐 讘讗讜 诪诇讗讻讬诐 讘砖谞讛 讝讜 转讬诪讛 讚讻诇 讛谞讬 讚讗诪专讬 讘转砖专讬 讛讜讛 讛讬讻讬 诪拽讬讬诐 讛讛讜讗 拽专讗 讚诇诪讜注讚 讛讝讛 讘砖谞讛 讛讗讞专转 讜讗讬讱 讬转讻谉 诇讜诪专 砖谞爪讟讜讛 讘驻住讞 讜诇讗 谞诪讜诇 注讚 转砖专讬 讜讛诇讗 讝专讬讝讬谉 诪拽讚讬诪讬谉 诇诪爪讜转 讜注讜讚 讛讻转讬讘 讘注爪诐 讛讬讜诐 讛讝讛 (砖诐) 讘讜 讘讬讜诐 砖爪讜讛讜 诪诇 讜讗讜诪专 专''转 讚讛谞讬 讚讗诪专讬 讘转砖专讬 住讘讬专讗 诇讛讜 讻专讘讬 讬讛讜砖注 讚讗诪专 讘谞讬住谉 谞讘专讗 讛注讜诇诐 讜诇讛讻讬 讛讚专 诇驻住讞 砖谞讛 讗讞专转 诇诪讜注讚 讛讝讛 讛讬讬谞讜 诇诪讜注讚 讗讞专 讚讘讬讜诐 讛讻驻讜专讬诐 讗诪专 诇讜 讜拽专讜讘 诇住讜讻讜转 讻诇讜诪专 诇诪讜注讚 讛讝讛 专讗砖讜谉 砖诇 砖谞讛 讗讞专转: 

专讘讬谞讜 讞谞谞讗诇

讘专"讛 讘讟诇讛 注讘讜讚讛 诪讗讘讜转讬谞讜 讘诪爪专讬诐. 讘谞讬住谉 谞讙讗诇讜 讘转砖专讬 注转讬讚讬谉 诇讬讙讗诇. 



转谞讬讗 专' 讗诇讬注讝专 讗讜诪专 诪谞讬谉 砖讘转砖专讬 谞讘专讗 讛注讜诇诐 砖谞讗诪专 讜讬讗诪专 讗诇讛讬诐 转讚砖讗 讛讗专抓 讚砖讗 注砖讘 诪讝专讬注 讝专注 注抓 驻专讬 讗讬讝讛讜 讞讚砖 砖讛讗专抓 诪讜爪讬讗讛 讚砖讗讬诐 讜讗讬诇谉 诪诇讗 驻讬专讜转 讻讚讻转讬讘 注抓 驻专讬 讛讜讬 讗讜诪专 讝讛 转砖专讬. 讜讗讜转讜 讛驻专拽 讝诪谉 专讘讬注讛 讛讬讛 讜讬专讚讜 讙砖诪讬诐 注诇讬讛谉 讜爪讬诪讞讜 砖谞讗诪专 讜讗讚 讬注诇讛 诪谉 讛讗专抓 讜讛砖拽讛 讗转 讻诇 驻谞讬 讛讗讚诪讛. 



专' 讬讛讜砖注 讗讜诪专 诪谞讬谉 砖讘谞讬住谉 谞讘专讗 讛注讜诇诐 砖谞讗诪专 讜转讜爪讗 讛讗专抓 讜讙讜' 讗讬讝讛讜 讞讚砖 砖讛讗专抓 诪诇讬讗讛 讚砖讗 讜讗讬诇谉 诪讜爪讬讗 驻讬专讜转 讛讜讬 讗讜诪专 讝讛 谞讬住谉 讻讜'. 



专' 讗诇讬注讝专 讚讬讬拽 诪注抓 驻专讬 讻诇讜诪专 讗讬诇谉 [诪诇讗] 驻讬专讜转 讜讛讗讬 讚讻转讬讘 注抓 注讜砖讛 驻专讬 诇讘专讻讛. 讻诇讜诪专 砖讬讛讜 注讜砖讬谉 驻讬专讜转 诇注讜诇诐. 讜专' 讬讛讜砖注 讚讬讬拽 诪注抓 注讜砖讛 讜讛讗讬 讚讻转讬讘 注抓 驻专讬 诇讻讚专讬讘"诇 讚讗诪专 讘驻专拽 讗诇讜 讟专驻讜转 讻诇 诪注砖讛 讘专讗砖讬转 讘拽讜诪转谉 谞讘专讗讜 讻诇讜诪专 讙讚讜诇讬诐 讜诪诇讗讬诐 诇讚注转谉 谞讘专讗讜 诇讗 讻讚注转 讛转讬谞讜拽讜转 讗诇讗 讻讚注转 讛讙讚讜诇讬诐 诇爪讘讬讜谞诐 谞讘专讗讜. 诇转讜讗专诐 讘讬讜驻讬讜转诐 砖谞讗诪专 讜讻诇 爪讘讗诐. 讜驻专砖讬谞谉 诇爪讘讬讜谞诐. 专' 讗诇讬注讝专 讗讜诪专 讘讬专讞 讛讗讬转谞讬诐 讬专讞 砖谞讜诇讚讜 讘讜 讗讬转谞讬 注讜诇诐 讛诐 讛讬住讜讚讜转. 



砖诪注讜 讛专讬诐 讗转 专讬讘. 讜讛诐 诪诇砖讜谉 讛讞讜专讬诐 讛讗讘讜转 讜讛讗讬转谞讬诐 诪讜住讚讬 讗专抓 讻诇讜诪专 讛诐 讛讬住讜讚讜转. 



专' 讬讛讜砖注 讗讜诪专 讘讬专讞 讝讬讜 砖谞讜诇讚讜 讘讜 讗讬转谞讬 注讜诇诐 讜诇讚讘专讬 讛讻诇 讘讞讜讚砖 砖谞讜诇讚讜. 讘讜 讘讞讚砖 诪转讜. 砖讛拽讘"讛 诪诪诇讗 砖谞讜转 讛爪讚讬拽讬诐 诪讬讜诐 诇讬讜诐 砖谞讗诪专 讗转 诪住驻专 讬诪讬讱 讗诪诇讗 讘驻住讞 谞讜诇讚 讬爪讞拽 砖谞讗诪专 诇诪讜注讚 讗砖讜讘 讗诇讬讱 讻注转 讞讬讛 讜诇砖专讛 讘谉. 讜讗讜拽讬诪谞讗 讘讞讙 讘转砖专讬 讛讜讛 拽讗讬 讜讗讜转讛 砖谞讛 诪注讜讘专转 讛讬转讛. 讜讗诪' 诇讬讛 诇诪讜注讚 讗砖讜讘 讗诇讬讱 讜讛讜讗 诪讜注讚 讛驻住讞 讗诪专 诪专 讝讜讟专讗 讗驻讬诇讜 诇诪"讚 讬讜诇讚转 诇转砖注讛 讗讬谞讛 讬讜诇讚转 诇诪拽讜讟注讬谉 讗诇讗 诇讟' 讞讚砖讬诐 诪诇讗讬谉 诪讬讜诐 诇讬讜诐. 讛讬讜诇讚转 诇讝' 讬讜诇讚转 诇诪拽讜讟注讬谉 讚拽讬讬"诇 讘讬讜诐 砖讘讬砖专讛 讛诪诇讗讱 讗讜转讛 砖注讛 驻专住讛 谞讚讛 讜讬砖讘讛 讝' 讬诪讬诐 讘谞讚转讛 讜讬诇讚讛 讘驻住讞 谞诪爪讗转 砖讬诇讚讛 诇讝' 讞讚砖讬诐 驻讞讜转 讬诪讬诐. 



讘专"讛 谞驻拽讚讛 讞谞讛. 讙诪专 讝讻讬专讛 讝讻讬专讛 讘讞谞讛 讻转讬讘 讜讬讝讻专讛 讛' 讜讻转讬讘 讘专"讛 砖讘转讜谉 讝讻专讜谉 转专讜注讛. 诪讛 讝讻专讜谉 讝讛 讘专"讛 讗祝 讝讻讬专讛 砖谞讗诪专 讘讞谞讛 讘专"讛. 讜讙诪专讜 砖转讬讛谉 砖专讛 讜专讞诇 诪讞谞讛. 讜讙诪专讛 专讞诇 诪讞谞讛 讘讝讻讬专讛 讝讻讬专讛 讜讙诪专讛 砖专讛 诪讞谞讛 讘驻拽讬讚讛 驻拽讬讚讛.





专砖讘"讗

讗诇讗 讚拽讗讬 讘转砖专讬  讜拽讗诪专 诇讬讛 讘谞讬住谉. 讜讛讗讬 讚专砖讗 注诇 讻专讞讬谉 诇讗 讗转讬讗 讗诇讬讘讗 讚专讘讬 讗诇讬注讝专, 讚讛讗 讻转讬讘  讘驻专砖转 诪讬诇讛 (讘专讗砖讬转 讬讝, 讻讗) 讗砖专 转诇讚 诇讱 砖专讛 诇诪讜注讚 讛讝讛 讘砖谞讛 讗讞专转, 讜讘砖诇诪讗 诇专' 讬讛讜砖注  讚住讘讬专讗 诇讬讛 讚讘谞讬住谉 谞讘专讗 讛注讜诇诐 讗驻砖专 讚拽讗讬 讘转砖专讬 讜拽专讬 谞讬住谉 砖谞讛  讗讞专转, 讗诇讗 诇专' 讗诇讬注讝专 诪讗讬 讘砖谞讛 讛讗讞专转, 讗诇讗 注诇  讻专讞讬谉 专' 讗诇讬注讝专 住讘讬专讗 诇讬讛 讚讘谞讬住谉 拽讗讬 讜拽讗诪专 诇讬讛 讚讘诪讜注讚 讗讞专 砖讻讬讜爪讗 讘讝讛 讘砖谞讛 讛讗讞专转  转诇讚 砖专讛. 讜讛讻讬谉 谞诪讬 转谞讬讗 讘诪讻诇转讬谉 (驻专砖讛 讟"讜) 讘讟"讜 讘谞讬住谉 谞讚讘专 讛拽讘"讛 注诐 讗讘专讛诐, 讘讟"讜  讘谞讬住谉 讘讗讜 诪诇讗讻讬 讛砖专转 诇讘砖专讜, 讘讟"讜 讘谞讬住谉 谞讜诇讚 讬爪讞拽, 讜讗诪专讬谞谉 谞诪讬 讘讘专讗砖讬转 专讘讛 (驻专砖讛  诪"讞 讬"讙) 诇讜砖讬 讜注砖讬 注讜讙讜转 讛讚讗 讗诪专讛 砖驻住讞 讛讬讛. 讜讻谉 讘讛讙讚讛 (转谞讞讜诪讗 讜讬专讗) 诇诪讜注讚 讛讝讛  住专讟 诇讜 住专讬讟讛 讘讻讜转诇 讜讗诪专 诇讜 讻砖转讙讬注 讞诪讛 讘诪拽讜诐 讝讛 诇砖谞讛 讗讞专转 转诇讚 诇讱 砖专讛. 讜讻谉 转专讙诐  讗讜谞拽诇讜住 (讘专讗砖讬转 讬讞, 讬) 讻注讬讚谉 讚讗转讜谉  拽讬讬诪讬谉.





专讬讟讘"讗

讘拽讜诪转谉. 驻讬壮 讘砖诇讬诪讜转 拽讜诪转谉 砖讻诇 讙讚诇转谉 讛讬转讛 诇讛诐 讘讘专讬讗转谉 (讜讙诐 讬砖 诇讛诐) 砖谞讘专讗 讻诇 讗讞讚 讘拽讜诪讛 讛专讗讜讬讛 讜讛讙讜谞讛 诇讜:



诇讚注转谉. 驻专砖状讬 砖砖讗诇谉 讗诐 讛讬讜 讞驻爪讬谉 诇讛讘专讗讜转 讜讛谉 讗讜诪专讬谉 讛谉 讜讛讜讗 驻讬壮 注状讚 讚专砖 讜讘注专讜讱 驻讬壮 讘砖诇讬诪讜转 讚注转谉 讜讘讗讜转讜 讛讚注转 讛专讗讜讬讛 诇讛谉 讜诇讗 讻讚注转 转讬谞讜拽讜转 讜讝讛 谞讻讜谉 诇爪讬讘讬讜谞诐 诇讞驻爪诐 讜讻驻专砖状讬 讘驻讬壮 诇讚注转谉 讜专砖状讬 驻讬壮 讘讟注诐 讻诇 讗壮 讜讗壮 讜讗讬谉 砖专砖 诇诪诇讛 讝讜 诇驻讬专讜砖讜 讜注讜讚 讚讛讬讬谞讜 诇讚注转谉 讜诇拽讜诪转谉 讜讛谞讻讜谉 讚爪讘讬讜谞诐 诇砖讜谉 讬讜驻讬 讛讜讗 诪诇砖讜谉 爪讘讬 讛讬讗 诇讻诇 讛讗专爪讜转 诇讜诪专 砖谞讘专讗讜 讻诇 讗讞讚 讘砖诇讬诪讜转 讬讜驻讬 讛专讗讜讬 诇讜 讜讻谉 驻讬壮 讘注专讜讱. 讜讛讗 讚诪讬讬转讬 专讗讬讛 诪讚讻转讬讘 讜讬讻诇讜 讛砖诪讬诐 讜讛讗专抓 讜讻诇 爪讘讗诐 讗诇 转拽专讬 爪讘讗诐 讗诇讗 爪讘讬讜谞诐 诇讻诇讛讜 诪讬讬转讬 专讗讬讛 讚爪讘讬讜谞诐 诇砖讜谉 驻专讟讬 讛讜讗 讜讙诐 诇砖讜谉 讻诇诇讬 诇砖诇讬诪讜转 拽讜诪转谉 讜讚注转谉 讜讬驻讜转谉:



专壮 讗诇讬注讝专 讗讜诪专 讜讻讜壮 讜讗讜诪专 拽讜诇 讚讜讚讬 讜讻讜'. 讜讛讻讗 诇讬讻讗 诇诪驻专讱 诪讗讬 讜讗讜诪专 讚讻诇讛讜 爪专讬讻讬 讚讗注状讙 讚讗讬转谞讬诐 诇讬砖谞讗 讚转讜拽驻讗 诪谞诇谉 讚诪砖讜诐 讗讘讜转 讛讜讗 讚讬诇诪讗 诪砖讜诐 讚转拽讬祝 讘诪爪讜转 诇讛讻讬 讗爪讟专讬讱 砖诪注讜 讛专讬诐 讜讛讗讬转谞讬诐 讚讗讬谞讜谉 讗讘讜转 讻讚讗砖讻讞谉 讚拽专讬 诇讗讘讜转 讛专讬诐 诪讚讻转讬讘 诪讚诇讙 注诇 讛讛专讬诐 讜诪讬讛讜 讗讬讻讗 诇诪讬讚拽 诪讚讗诪专讬谞谉 讘住诪讜讱 诇专壮 讬讛讜砖注 讛讗 讚讻转讬讘 讘讬专讞 讛讗讬转谞讬诐 诪砖讜诐 讚转拽讬祝 讘诪爪讜转 住讜讻讛 讜诇讜诇讘 讜注专讘讛 讛讗讬讻讗 讗讬讚讱 拽专讗讬 讚砖诪注讜 讛专讬诐 讗转 专讬讘 讛壮 讜讬状诇 讚讗讬讛讜 住讘专 讚讗讬转谞讬诐 诇砖讜谉 转讜拽祝 讛讜讗 讜讗讘讜转 讜讚讗讬 谞拽专壮 讗讬转谞讬诐 讻讚讻转讬讘 讜讛讗讬转谞讬诐 诪讜住讚讬 讗专抓 讜诪讬讛讜 讘讬专讞 讛讗讬转谞讬诐 诇讗 诪讜拽诪讬壮 诇讬讛 讘讛讻讬 讚讛讗 讗砖讻讞谉 讚讻转讬讘 讘讞讜讚砖 讝讬讜 砖谞讜诇讚讜 讘讜 (讗讬转谞讬) [讝讬讜转谞讬] 注讜诇诐 讛讬诇讻讱 讗讬转 诇谉 诇诪讬诪专 讚讬专讞 讛讗讬转谞讬诐 讛讬讬谞讜 转拽讬祝 讘诪爪讜转 讗讘诇 专讘讬 讗诇讬注讝专 诪讜拽讬 讘讞讜讚砖 讝讬讜 诪砖讜诐 讚讗讬讻讗 讝讬讜讗 诇讗讬诇谞讬 讛讬诇讻讱 讚专讬砖 讬专讞 讛讗讬转谞讬诐 砖谞讜诇讚讜 讘讜 讗讘讜转 讻谞状诇 讜讛讗 讚讗诪专讬谞谉 讬专讞 砖谞讜诇讚讜 讘讜 (讗讬转谞讬) *[讝讬讜转谞讬] 注讜诇诐 驻讬壮 砖讛讬讜 讻讘专 谞讜诇讚讬诐 诪谞讬住谉 讻砖讘讗 讛讜讗 讻讬 讛讬讛 讛讜讗 讻诇讜 诪诇讗 讝讬讜 诪转讞诇转讜 讜注讚 住讜驻讜 讜诇讛讻讬 拽专讬 诇讬讛 讞讜讚砖 讝讬讜 砖讛讬讛 讻诇讜 讝讬讜 讜讻诇诇讜 砖诇 讚讘专 讚讛谞讬 拽专讗讬 住诪讱 讜专诪讝 讘注诇诪讗 讜注拽专 诪讞诇讜拽转诐 讗讜 讘讙诪专讗 讗讜 讘住讘专讗 砖讘讚专讱 讞讻诪讛:



讛讗讬 讚谞驻讬拽 讘讬讜诪讬 谞讬住谉. 驻讬壮 讘专讻讛 讝讜 讘砖诐 讜诪诇讻讜转 讗诇讗 砖讛转诇诪讜讚 拽爪专 讜讬讜诪讬 谞讬住谉 诇讗讜 讚讜拽讗 讗诇讗 讻诇 诪拽讜诐 讜诪拽讜诐 诇驻讬 诪讛 砖讛讜讗 讚诪诇讘诇讘讬:



讘驻住讞 谞讜诇讚 讬爪讞拽. 讻讚讻转讬讘 诇诪讜注讚 讗砖讜讘 讗诇讬讱 讜诪砖诪注 诇讬讛 讚诪讜注讚 讛讬讬谞讜 讬讜状讟 讻讚讻转讬讘 讗诇讛 诪讜注讚讬 讛壮 讜讗状诇 诇讬状讟 讛讘讗 专讗砖讜谉 讗砖讜讘 讗诇讬讱 讜诇砖专讛 讘谉:



讗讬诪转 拽讗讬 讗讬诇讬诪讗 讘驻住讞 讜讻讜壮 讗诇讗 讚拽讗讬 讻讜'. 驻讬专砖 砖讛讜讗 讞讙 讚讜诪讬讗 讚注爪专转. 讜讛讬讬谞讜 讚诇讗 谞拽讟讬 专状讛 讜讻状砖 讚诇讗 诪爪讬 诇讜诪专 讚拽讗讬 讘专状讛 讜讗状诇 讘讞讙 讜诇讗 诪爪讬 诇讜诪讚 讚拽讗讬 讘专状讛 讜拽讗状诇 诇驻住讞 讜讗讬讻讗 讝壮 讞讚砖讬诐 诪拽讜讟注讬谉 讚讛讗 讬状讟 讛讘讗 专讗砖讜谉 讗讞专 专状讛 讛讬讬谞讜 住讜讻讜转 讜讗状讗 诇讚诇讜讙 讜诇讜诪专 讚注诇 驻住讞 讗状诇 讛讬诇讻讱 讗爪讟专讬讻谞讗 诇诪讬诪专 注状讘 讚拽讗讬 讘讞讙 讛住讜讻讜转 讜讗状诇 诇驻住讞 讜拽状诇 讚讛讗 讻转讬讘 讘驻壮 诪讬诇讛 讗砖专 转诇讚 诇讱 砖专讛 诇诪讜注讚 讛讝讛 讘砖谞讛 讛讗讞专转 讜诇专壮 讗诇讬注讝专 讛讬讻讗 讛讜讛 谞讬住谉 砖谞讛 讗讞专转 讚讛讗 讘转砖专讬 谞讘专讗 讛注讜诇诐 讜转讜 讛讬讻讗 讗诪专讬谞谉 讚拽讗讬 讘讞讙 讛讗 讗诪专讬谞谉 讘讘状专 诇讜砖讬 讜注砖讬 注讙讜转 讛讚讗 讗诪专转 驻住讞 讛讬讛 讜讬状诇 讚讛讱 讚专砖讛 讗诇讬讘讗 讚专壮 讬讛讜砖注 讛讬讗 讚讗诪专 讘谞讬住谉 谞讘专讗 讛注讜诇诐 讛讬诇讻讱 讻讬讜谉 讚拽讗讬 讘转砖专讬 讻讬 诪讟讬 谞讬住谉 砖谞讛 讗讞专转 讛讬讗 讜讛讛讬讗 讚专砖讛 讚讛转诐 诇专壮 讗诇讬注讝专 讜讗讬讛讜 住讘专 讚诇诪讜注讚 讛讝讛 讛讬讬谞讜 讻注讬谉 诪讜注讚 讛讝讛 诪诪砖 讘驻住讞 拽讗讬 讜诇驻住讞 拽讗诪专 诇讛 讜诇讻讱 讻转讬讘 讘砖谞讛 讛讗讞专转 讜讻讚转谞讬讗 讘诪讻诇转讬谉 讘讟状讜 讘谞讬住谉 谞讚讘专 讛拽讘状讛 注诐 讗讘专讛诐 讘讟状讜 讘谞讬住谉 讘讗讜 诪诇讗讻讬 讛砖专转 诇讘砖专讜 讘谞讬住谉 谞讜诇讚 讬爪讞拽 讜讗转讬讗 讛讛讜讗 讻专状讗 讜驻诇讬讙讗 讗讛讗 讚讛讻讗 诇专壮 讬讛讜砖注 讜讻谉 讗诪专 讘讛讙讚讛 诇诪讜注讚 讛讝讛 讗砖讜讘 讗诇讬讱 住专讟 诇讜 住专讬讟讛 注诇 讛讻讜转诇 讜讗状诇 讻砖转讙讬注 讞诪讛 诇诪拽讜诐 讛讝讛 诇砖谞讛 讛讘讗讛 转诇讚 诇讱 砖专讛 讜讗转讬讗 讛讗 讻专壮 讗诇讬注讝专 讜讻讚专砖讗 讚诪讻诇转讬谉 讜讗诇讜 诇讚专砖讗 讚砖诪注转讬谉 讛讗 讜讚讗讬 讗讬谉 讛讞诪讛 诪讙注转 讘驻住讞 讘诪拽讜诐 砖诪讙注转 讘转砖专讬 讘讗讜转讜 砖注讛:



住讜祝 住讜祝 讜讻讜'. 驻讬专讜砖 砖讘砖注转 讘砖讜专讛 驻讬专住讛 谞讚讛 讜讛讬诇讻讱 讚诇 诪讬谞讛 讝壮 讬诪讬 谞讚讛 讜讘爪专讬 诇讛讜 讝壮 讞讚砖讬诐 讚注讘讜专 讜诇讬讻讗 诇诪讬诪专 讚拽讗讬 讘讬讜诐 专讗砖讜谉 讚讞讙 讜讗诪专 诇讛 诇讬讜诐 讗讞专讜谉 砖诇 驻住讞 讚诇诪讜注讚 讛讝讛 讻注转 讞讬讛 讘讗讜转讜 讛讬讜诐 诪诪砖 专讗砖讜谉 诇讞讙 讜驻专拽讬谞谉 讚诇讻状注 讬讜诇讚转 诇讝壮 讬讜诇讚转 诇诪拽讜讟注讬谉 讜讗驻讬诇讜 诇砖砖讛 讞讚砖讬诐 讜讘壮 讬诪讬诐 讜讗驻状讛 讗爪讟专讬讻谞谉 诇讗讜拽诪讛 讘砖谞讛 诪注讜讘专转 讚讗诇讜 讘砖谞讛 驻砖讜讟讛 诇讬讻讗 诇讗讜拽诪讛 讚诇讗 诪砖讻讞转 诪讞讙 讛住讜讻讜转 注讚 驻住讞 讗诇讗 砖砖讛 讞讚砖讬诐 讗讗状讻 讗转讛 诪讜谞讛 诪讬讜诐 讛专讗砖讜谉 砖诇 讞讙 诇讬讜诐 砖诇讬砖讬 讜讗讬诇讱 砖诇 驻住讞 讜讛讗 诇讗 诪砖诪注 诇谉 诪讟注诪讗 讚驻专讬砖讬转 讻谞状诇:





讛诪讗讬专讬

诪讬 砖讬爪讗 讘讬诪讬 谞讬住谉 讜专讜讗讛 讗转 讛讗讬诇谞讜转 砖讛讜爪讬讗讜 驻专讞 讗讜诪专 讘专讜讱 砖诇讗 讞住专 讘注讜诇诪讜 讻诇讜诐 讜讘专讗 讘讜 讘专讬讜转 讟讜讘讜转 讜讗讬诇谞讜转 讟讜讘讬诐 诇讬讛谞讜转 诪讛诐 讘谞讬 讗讚诐 讜讻讘专 讻转讘谞讜讛 讘驻专拽 讻讬爪讚 诪讘专讻讬谉 诪"讙 讘':





转讜住驻讜转 专讬"讚

讻诇 诪注砖讛 讘专讗砖讬转 诇拽讜诪转谉 谞讘专讗讜 驻讬' 讜注砖讘讬诐 谞诪讬 诇拽讜诪转谉 谞讘专讗讜 讙讚讜诇讬诐 讻诪讜 砖讛谉 讘讬诪讬 谞讬住谉 讜讻讚专' 讬讛讜砖注 讗讘诇 专"讗 讚讗诪专 讚砖讗讬诐 讚拽讬谉 谞讘专讗讜 讻诪讜 砖讛谉 讘讬诪讬 转砖专讬 诇讬转 诇讬' 讛讗讬 讚专砖讛 讚诇拽讜诪转谉 谞讘专讗讜:





诪讛专砖"讗 - 讞讬讚讜砖讬 讛诇讻讜转

讙诪专讗 讘驻住讞 谞讜诇讚 讬爪讞拽 讘专"讛 讻讜' 讻爪"诇:


讘驻专砖"讬 讘讚"讛 谞讜诇讚讜 讗讘讜转 讗讘专讛诐 讜讬注拽讘 注讻"诇 讻爪"诇 讜讘讚"讛 谞驻拽讚讛 讻讜' 讜讘讚"讛 讘讟诇讛 讻讜' 讛砖讬注讘讜讚 讛住"讚 讜讘讚"讛 讜注抓 注讜砖讛 讻讜' 讙诪讜专 讛住"讚 讜讗讞"讻 诪讛"讚 讜讗讜转讜 讻讜' 谞讘专讗 讛注讜诇诐 讛住"讚 讜讘讚"讛 讜讗砖讻讞谉 讻讜' 讛讛专讬诐 讛住"讚 讜讘讚"讛 诇讛转谞讗讜转 诇讛谞讜转 讛住"讚 讜讗讞专 讻讱 诪讛"讚 讚转拽讬祝 讻讜' 讜讘讚"讛 诇诪讜注讚 讻讜' 诇诪讜注讚 讛讘讗 讛住"讚:


转讜住' 讘讚"讛 诇拽讜诪转诐 讻讜' 讬讜驻讬 讻诪讜 诇注讟专转 讻讜' 讻砖讙讚诇讬诐 讙讚诇讬诐 讘谞讜讬 讘讻讞 讘讚注转 讻讜' 讛讬讛 讘诪注砖讛 讘专讗砖讬转 讻讜' 讻爪"诇 讜注讬讬谉 讘转讜住' 驻专拽 讗"讟 讘砖诐 讛注专讜讱:


讘讚"讛 讗诇讗 讚拽讗讬 讻讜' 讚拽讬讬诪讬 讘讬讛 讻讗讬诇讜 拽讬讬诪讬 讻讜' 讻爪"诇:


讘讗"讚 诪专注诪住住 讻讜' 讚讘讟"讜 讘谞讬住谉 讻讜' 谞讜诇讚 讬爪讞拽 讜诪讬讛讜 驻诇讬讙讬 讗讚讛讻讗 讚拽讗诪专 谞诪讬 讘讟"讜 讘谞讬住谉 讚讬讘专 讛拽讘"讛 注诐 讗讘专讛诐 讘讟"讜 讘谞讬住谉 讘讗讜 诪诇讗讻讬诐 诇讘砖专讜 讜专"诪 砖诇讬讞 讻讜' 讻爪"诇 诪转"讬:


讘讗"讚 讚讻转讬讘 讘驻专砖转 诪讬诇讛 讻讜' 讘砖谞讛 讝讜 转讬诪讛 讻讜' 讻爪"诇:





诪讛专砖"讗 - 讞讬讚讜砖讬 讗讙讚讜转

讜讗讜转讛 讛驻专拽 讝诪谉 专讘讬注讛 讻讜'. 驻专砖"讬 讻诇讜诪专 讜专讗讬讬讛 诇讚讘专 砖讘转砖专讬 谞讘专讗 讛注讜诇诐 砖讛专讬 诇讙砖诪讬诐 讛讬讜 爪专讬讻讬谉 讜转砖专讬 讝诪谉 专讘讬注讛 注讻"诇 诇讻讗讜专讛 讛讜讗 诪讙讜诪讙诐 讚讗讚专讘讛 讘谞讬住谉 讗讬转 诇谉 诇诪讬诪专 讚讗讝 讛讜爪专讻讜 诇讙砖诪讬诐 讚讛讜讗 讝诪谉 专讘讬注讛 砖谞讬讛 讗讘诇 专讘讬注讛 专讗砖讜谞讛 诇讗讜 讘转砖专讬 讛讬讗 讗诇讗 讘讞砖讜谉 讻讚讗讬转讗 驻"拽 讚转注谞讬转 讜讬"诇 讚讘专讬讜 讚讛"拽 讻讬讜谉 讚讘谞讬住谉 讝诪谉 专讘讬注讛 讛讬讗 诇注讜诇诐 诇讗 讛讜爪专讱 诇诪讬诪专 讜讗讚 讬注诇讛 诪谉 讛讗专抓 讗讘诇 讗诐 讘转砖专讬 谞讘专讗 注讜诇诐 讜注讚讬讬谉 讝诪谉 专讘讬注讛 诇讗 讘讗 讛讜爪专讱 诇诪讬诪专 讜讗讚 讬注诇讛 讜讙讜' 砖讛拽讚讬诐 讝诪谉 讛专讘讬注讛 讗讝 砖转讛讬讛 讘转砖专讬 诪砖讜诐 讛讚砖讗讬诐 砖谞讘专讗讜 讗讝 砖讬爪诪讞讜 讜拽"诇:


砖谞讗诪专 讜转讜爪讗 讛讗专抓 讚砖讗 讜讙讜'. 驻专砖"讬 讜转讜爪讗 讛讗专抓 讜诇讗 讻转讬讘 讜转讚砖讗 注讻"诇 诪驻讬专讜砖讜 谞专讗讛 讚讻转讬讘 讜转讜爪讗 讛讗专抓 讜诇讗 讻转讬讘 讜转讚砖讗 讛讜讗 专讗讬讛 砖讛讜讗 谞讬住谉 讜诇讗 讬讚注转讬 诪砖诪注讜 讙诐 拽砖讛 讗诐 讘注砖讬讛 讻转讬讘 讜转讜爪讗 讛专讬 讘爪讜讜讬 诇讗 讻转讬讘 讛讻讬 讗诇讗 讜转讚砖讗 讙诐 拽砖讛 讚诇注讬诇 讘讚讘专讬 专"讗 讙专住讬谞谉 砖讛讗专抓 诪讜爪讬讗讛 讚砖讗讬诐 讜讛讻讗 讘讚讘专讬 专"讬 讙专住讬' 诪诇讗讛 讚砖讗讬诐 讜诇驻讬 讚拽讚讜拽 诇砖讜谉 讜转讜爪讗 讚讻转讬讘 讛讻讗 讻驻专砖"讬 讛讻讗 讛诇"诇 诪讜爪讬讗讛 讚砖讗讬诐 诪讬讛讜 讘讬诇拽讜讟 讙专住讬' 讘砖转讬讛诐 诪诇讗讛 讚砖讗讬诐 讜转诇诪讜讚讗 谞诪讬 诇讗 讘讗 诇讬讬砖讘 讗讬 诇诪专 注抓 注讜砖讛 驻专讬 讜诇诪专 注抓 驻专讬 讗讘诇 讜转讚砖讗 诇诪专 讜转讜爪讗 诇诪专 讻驻专砖"讬 诇讗 讛专讙讬砖 讝讜 讛转诇诪讜讚 诇讬讬砖讘 讜讬"诇 讚讘专讬讜 讚诪砖诪注 诇讬讛 诇诪"讚 讜转讜爪讗 讛讗专抓 拽讗讬 谞诪讬 讗注抓 注讜砖讛 驻专讬 讚讛讬讬谞讜 砖讗讝 讛讜爪讬讗讛 驻讬专讜转 讻讚讗诪专讬谞谉 讜诇诪"讚 讜转讚砖讗 拽讗讬 谞诪讬 讗注抓 驻专讬 讚讛讬讬谞讜 砖讻讘专 谞讙讚诇 讛驻专讬 讻讚拽讗诪专 讜讛讗专抓 诪诇讗讛 驻讬专讜转 讜讚讜"拽:


讜讗讜转讜 讛驻' 砖诪讝讚讜讜讙讬谉 讻讜' 砖谞讗诪专 诇讘砖讜 讻专讬诐 讜讙讜'. 诪驻讜专砖 诇注讬诇 讘驻专拽讬谉 注"砖:


诇拽讜诪转谉 诇爪讘讬讜谞谉 谞讘专讗讜 讻讜' 诪驻讜专砖 讘驻' 讗"讟:


讘讬专讞 讛讗讬转谞讬诐 讜讙讜' 讜讛讗讬转谞讬诐 诪讜住讚讬 讗专抓 讜讙讜' 砖谞讜诇讚讜 讘讜 讗讬转谞讬 注讜诇诐 讻讜' 专"诇 转拽讬驻讬 注讜诇诐 砖讛注讜诇诐 注讜诪讚 注诇讬讛诐 讘讝讻讜转诐 讻讚诪讬讬转讬 讜讛讗讬转谞讬诐 诪讜住讚讬 讗专抓 讜诇讻讱 谞讜诇讚讜 讘讬专讞 讛讝讛 砖讘讜 谞讘专讗 注讜诇诐 诇专"讗:


砖诪注讜 讛专讬诐 讜讙讜' 诪讜住讚讬 讻讜'. 专"诇 砖讬砖诪注讜 讛讗讘讜转 讜讬讻讜讞 讜专讬讘 砖讬砖 诇讜 诇讛拽讘"讛 注诐 讬砖专讗诇 讻讚诪住讬讬诐 讜注诐 讬砖专讗诇 讬转讜讻讞:


砖谞讜诇讚讜 讘讜 讝讬讜转谞讬 注讜诇诐 讻讜'. 讛讗讬 诇讬砖谞讗 讝讬讜 谞讗诪专 注诇 讛讞砖讬讘讜转 讻诪"砖 诇讚讝讬讜 诇讬讛 讻讘专 讘转讬讛 讻讬 拽专谉 注讜专 驻谞讬讜 讜讙讜' 转专讙讜诐 讻讬 住讙讬 讝讬讜 讬拽专讗 讻讜':


砖讛拽讘"讛 讬讜砖讘 讜诪诪诇讗 砖谞讜转讬讜 砖诇 讗讚诐 诪讬讜诐 诇讬讜诐 讻讜'. 诪驻讜专砖 住驻"拽 讚拽讬讚讜砖讬谉:


讬讜诇讚转 诇讝' 讬讜诇讚转 诇诪拽讜讟注讬谉 砖谞讗诪专 讜讬讛讬 讜讙讜' 讻讜'. 讻转讘讜 讛转讜住' 讚讛砖转讗 讚诪住讬拽 讻讜' 注"砖 讜讛讜讗 讚讞讜拽 讚讛诇"诇 讗诇讗 讬讜诇讚讜转 诇讝' 讻讜' 讜注讜讚 讚讛讗 讘讘专讬讬转讗 转谞讗 讚砖谞讛 诪注讜讘专转 讛讬转讛 讜讗讬谞讜 谞专讗讛 讚讘讟注讜转 谞砖谞讬转 讜谞专讗讛 诇讜诪专 讚讬讜诇讚转 诇讝' 讚讬讜诇讚转 诇诪拽讜讟注讬谉 讛讬讬谞讜 讚讜拽讗 讻砖讬注讜专 讛讝讛 讘' 转拽讜驻讜转 讜讘' 讬诪讬诐 讜讛转拽讜驻讜转 讘讻"诪 诇驻讬 讞讚砖讬 讞诪讛 讜讛讜讜 诇讛讜 讘' 转拽讜驻讜转 讜讘' 讬诪讬诐 拽驻"讚 讜讞爪讬 讬讜诐 讜谞诪爪讗 讗祝 讗诐 讟讘诇讛 讘讛' 讬诪讬诐 讘讞讙 讻诇讜 讬诪讬 注讬讘讜专讛 砖讛谉 拽驻"讚 讬诪讬诐 讜讞爪讬 讬讜诐 讛' 讬诪讬诐 讗讞专 讛驻住讞 砖讛诪讜注讚讬诐 讛讜诇讻讬诐 讘拽讘讬注讜转 讞讚砖讬 讛诇讘谞讛 讜讗讬谉 讘讜' 讞讚砖讬 讛诇讘谞讛 讜讘' 讬诪讬诐 讻"讗 拽注"讟 讬诪讬诐 讜诪砖"讛 讛讜爪专讱 转诇诪讜讚讗 诇诪讬诪专 砖谞讛 诪注讜讘专转 讛讬转讛 讜讛讗 讚讗诪专讬' (驻"拽) [驻"讚] 讚谞讚讛 (讚祝 诇"讞.) 诇专"讬 讚砖讬驻讜专讗 讙专讬诐 讜讛讬讬谞讜 讞讚砖讬 讛诇讘谞讛 讛讬讬谞讜 讚讜拽讗 讘讬讜诇讚转 诇讟' 诇诪拽讜讟注讬谉 讗讘诇 讛讻讗 讘讬讜诇讚转 诇讝' 诇诪拽讜讟注讬谉 转拽讜驻讜转 讻转讬讘 讚讛讬讬谞讜 讞讚砖讬 讛讞诪讛 讜讛讗 讚讗诪专讬' 讛转诐 讗讬谉 讗砖讛 讬讜诇讚转 讗诇讗 诇专注"讗 讬诪讬诐 讜讛讬讬谞讜 讟' 讞讚砖讬 讛讞诪讛 讛讬讬谞讜 诇诪"讚 讚讗讬谞讛 讬讜诇讚转 诇诪拽讜讟注讬谉 讗讘诇 诇诪"讚 讬讜诇讚转 诇诪拽讜讟注讬谉 砖讬驻讜专讗 讙专讬诐 诇驻讬 讞讚砖讬 讛诇讘谞讛 讜注"砖 讘驻' 讚' 讚谞讚讛 讘转讜住'. 讜讻转讘讜 讛转讜住' 注讜讚 讜讻谉 转"讗 讻注转 讞讬讛 讻注讬讚谉 讚讗转讜谉 拽讬讬诪讬谉 讻讜' 讜诇"谞 讚诪"讚 讚讘转砖专讬 讛讬讛 注"讻 讬驻专砖 讻注转 讞讬讛 讻注转 讛讝讗转 砖讗转讛 讞讬 转讛讬讛 讞讬 讙"讻 诇讝诪谉 砖讬讛讬讛 诇砖专讛 讘谉 讜讗"讻 讗讬谉 诪讚讘专讬 讛转专讙讜诐 专讗讬讛 砖讘驻住讞 讛讬讛 砖讬砖 诇驻专砖 讚讘专讬 讛转专讙讜诐 讻注讬谉 讝讛 讚讻注讬讚谉 注转讛 砖讗转讜谉 拽讬讬诪讬谉 讻谉 转讛讬讜 拽讬讬诪讬谉 讘注讬讚谉 砖讬讛讬讛 诇砖专讛 讘谉:


注"砖 讘转讜住' 诇讚注转 诪讬 砖讗讜诪专 驻住讞 讛讬讛 讛讗 讚讻转讬讘 讘驻专砖转 诪讬诇讛 讗砖专 转诇讚 诇讱 砖专讛 诇诪讜注讚 讜讙讜' 讜讗诪专讬' 谞诪讬 砖住专讟 讻讜' 注"讻 讘讟"讜 讘谞讬住谉 谞讗诪专 讜讘讜 讘讬讜诐 谞讬诪讜诇 讜讘讜 讘讬讜诐 讘讗讜 讛诪诇讗讻讬诐 讻讜' 注"砖 讗讘诇 专砖"讬 讘驻讬' 讛讞讜诪砖 驻讬专砖 讙诐 讻谉 讻诇 讛讻转讜讘讬诐 讻诪"讚 讚驻住讞 讛讬讛 讜讗祝 注"驻 讻谉 讛讘讬讗 讘专讬砖 讛驻' 讚讘讬讜诐 讙' 诇诪讬诇转讜 讘讗讜 讛诪诇讗讻讬诐 讜讛专讗"诐 驻讬专砖 讚讘专讬讜 讚讜讚讗讬 讚诪讬诇转讜 讜讚讗讬 讘讟"讜 讘谞讬住谉 讛讬讛 讚讘讬讜诐 讻讜' 讜讘讟"讜 讘谞讬住谉 谞讜诇讚 讬爪讞拽 讜讻讜' 讗讘诇 讘讬讗转 讛诪诇讗讻讬诐 讜诪讗诪专 诇诪讜注讚 讗砖讜讘 讜讙讜' 讛讬讛 讘讬讜诐 讙' 诇诪讬诇转讜 讘讬"讝 讘谞讬住谉 讜驻住讞 讻讜' 注"砖 诇讚讘专讬 讛讘"专 砖讬讟讛 讗讞专转 讜讛拽砖讜 讛转讜住' 讛讻讗 讜转讬诪讛 讚讻诇 讛谞讬 讚讗诪专讬 讘转砖专讬 讛讬讻讬 诪拽讬讬诪讬 拽专讗 讚诇诪讜注讚 讛讝讛 讘砖谞讛 讗讞专转 讜讙讜' 讜讗讜专"转 讚住"诇 讻专"讬 讻讜' 注"砖 讜讛讜讗 讚讞讜拽 讙诐 讚讞讜拽 诇驻专砖"讬 砖讘讞讜诪砖 砖讛谞讬讞 砖讬讟转 讛转诇诪讜讚 讚讛讻讗 讚讘讬"讛 讛讬讛 驻讬专砖 讻诇 讛讻转讜讘讬诐 注"驻 讛诪讻诇转讗 讜住讚专 注讜诇诐 讚讘驻住讞 讛讬讛 讜讛谞专讗讛 诇驻讬 砖讬谞讜讬 诇砖讜谉 讛讻转讜讘 讚讘驻' 诪讬诇讛 谞讗诪专 诇诪讜注讚 讛讝讛 讘砖谞讛 讛讗讞专转 讜讙讜' 讜讻讗谉 谞讗诪专 诇诪讜注讚 讗砖讜讘 讜讙讜' 讜诇讗 讻转讬讘 讛讝讛 讘砖谞讛 讛讗讞专转 讜讛谞讻讜谉 谞专讗讛 诇拽讬讬诐 驻讬专讜砖 专砖"讬 砖讘讞讜诪砖 注"驻 砖讬讟转 讛转诇诪讜讚 讜转诇诪讜讚 讚讛讻讗 谞诪讬 住"诇 讚诇诪讜注讚 讛讝讛 讘砖谞讛 讛讗讞专转 讜讙讜' 讚讘谞讬住谉 讛讬讛 讚讛讻讬 谞诪讬 诪砖诪注 讘砖谞讛 讛讗讞专转 诇诪讜注讚 讛讝讛 讜讗讝 住专讟 诇讜 住专讬讟讛 讜讻讬讜谉 讚讘讟"讜 讘谞讬住谉 谞讜诇讚 讬爪讞拽 注"讻 诪讗诪专 讚诇诪讜注讚 讛讝讛 讘砖谞讛 讜讙讜' 谞诪讬 讘讟"讜 讘谞讬住谉 讛讜讛 讜讘讜 讘讬讜诐 谞讬诪讜诇 讗讘专讛诐 讜讘讬讗转 讛诪诇讗讻讬诐 讘讬讜诐 讙' 诇诪讬诇转讜 讛讬讛 讘讬"讝 讘谞讬住谉 讻讚讘专讬 专讘讬 讞诪讗 讗诇讗 讚诪讗诪专 诇诪讜注讚 讗砖讜讘 讗诇讬讱 讜讙讜' 诇讗 诪砖诪注 诇砖谞讛 讗讞专转 讘诪讜注讚 讝讛 讗诇讗 诇诪讜注讚 讛专讗砖讜谉 砖讬讘讗 讘砖谞讛 讝讜 讗讘讗 讗诇讬讱 讜讗"讻 注"讻 讘转砖专讬 讛讜讛 讜拽讗讬 讘讞讙 讜诇诪讜注讚 讗砖讜讘 讜讙讜' 讛讬讬谞讜 驻住讞 讻讚诪住讬拽 转诇诪讜讚讗 讜讛砖转讗 讗讬谉 讗谞讜 爪专讬讻讬谉 诇驻专砖 砖讛讬讛 讝讛 拽讜讚诐 讛讞讙 讘' 讬诪讬诐 讻诪"砖 讛转讜住' 讗诇讗 讚拽讗讬 讘讞讙 诪诪砖 讜讛讗 讚驻专讬讱 讻讬 诪讚诇讬转 讬诪讬 讟讜诪讗讛 讘爪专讬 诇讛讜 诇驻讬 砖讛谞专讗讛 砖诇讗 驻讬专住讛 砖专讛 谞讚讛 讜讞讝专讛 诇谞注专讜转讛 注讚 讗讞专 砖讛转讞讬诇讜 讬诪讬 讛讞讙 砖讗讝 讗诪专 讛拽讘"讛 诇讗讘专讛诐 诇诪讛 讝讛 爪讞拽讛 砖专讛 讙讜' 讛讬驻诇讗 诪讛' 讙讜' 讚诪砖诪注 砖拽讜讚诐 讝讛 诇讗 驻讬专住讛 谞讚讛 讚讗讬 讞讝专讛 诇谞注专讜转讛 诪拽讜讚诐 讝讛 讗讬谉 住讘专讗 砖讛讬转讛 爪讜讞拽转 讜讛讛讬讗 讚讗驻专讬诐 诪拽砖讗讛 讚诇讞诐 诇讗 讛讘讬讗讛 诇驻讬 砖驻讬专住' 砖专讛 谞讚讛 讘讬讜诐 砖讘讗讜 讛诪诇讗讻讬诐 讘驻住讞 住讜讙讬讗 讚讛讻讗 诇讗 住讜讘专转 讻谉 讗诇讗 砖诇讗 驻讬专住讛 谞讚讛 注讚 砖讗诪专 讛拽讘"讛 讘讞讙 诇诪讛 讝讛 爪讞拽讛 讜讙讜' 诇诪讜注讚 讗砖讜讘 讜讙讜' 讜住讜讘专转 讻专讘谞谉 讚驻诇讬讙讬 讗讗驻专讬诐 诪拽砖讗讛 讜讗诪专讬 讗驻讬诇讜 驻转 讛讘讬讗 讗诇讗 讚诇讗 讗讬爪讟专讬讱 诇诪讻转讘讬讛 讜诪讛 讚讘专讬诐 砖诇讗 讗诪专 讛讘讬讗 讚讘专讬诐 砖讗诪专 注讗讻"讜 讜讘讝讛 讬转讬讬砖讘 驻讬专讜砖 专砖"讬 讘讞讜诪砖 讚讙讘讬 讻注转 讞讬讛 讜诇砖专讛 讜讙讜' 驻讬专砖 讻注转 讛讝讗转 诇砖谞讛 讛讘讗讛 讜驻住讞 讛讬讛 讜讙讜' 讜讙讘讬 诇诪讜注讚 讛讝讛 讗砖讜讘 讗诇讬讱 讜讙讜' 驻讬' 诇讗讜转讜 诪讜注讚 讛诪讬讜讞讚 砖拽讘注转讬 诇讱 讗转诪讜诇 诇诪讜注讚 讛讝讛 讜讙讜' 讚诪砖诪注 讚诪讗诪专 诇诪讜注讚 讛讝讛 讘砖谞讛 讜讙讜' 讛讬讛 讘讬讜诐 讗' 讜诪讗诪专 诇诪讜注讚 讛讝讛 讗砖讜讘 讜讙讜' 讛讬讛 讘讬讜诐 讗讞专 讜讛专讗"诐 讛讗专讬讱 讘讝讛 讜诇砖讬讟转讜 讬转讬讬砖讘 砖驻讬专 讚讙讘讬 讻注转 讞讬讛 砖讛讬讛 讘驻住讞 讘讬讜诐 讙' 诇诪讬诇转讜 拽讗诪专 驻讬专讜砖 讘注转 讛讝讗转 诇砖谞讛 讛讘讗讛 讙诐 讻谉 讘驻住讞 讗讘诇 诪讗诪专 诇诪讜注讚 讗砖讜讘 讜讙讜' 砖讛讬讛 讘讞讙 讛讜爪专讱 专砖"讬 诇驻专砖 讚诇讗 拽讗诪专 讗讞讙 砖讗谞讜 拽讬讬诪讬谉 讘讜 讚讛讗 讬爪讞拽 诇讗讜 讘讞讙 谞讜诇讚 讗诇讗 诇诪讜注讚 讗砖讜讘 讛讜讗 讛诪讜注讚 讛专讗砖讜谉 砖拽讘注转讬 诇讱 讗转诪讜诇 诇诪讜注讚 讛讝讛 讘砖谞讛 讜讙讜' 讚讛讬讬谞讜 驻住讞 讜讗注"讙 讚讛讬讛 讝讛 讞爪讬 砖谞讛 诇驻谞讬 讛讞讙 拽讗诪专 讗转诪讜诇 讚诇讗讜 讚讜拽讗 讗转诪讜诇 讬讜诐 讗讞讚 讗诇讗 拽讜讚诐 讝讛 讻诪讜 转诪讜诇 讗谞讞谞讜 讜诇讗 谞讚注 讻诪"砖 讙诐 讛专讗"诐 讜讚讘专讬诐 讛诇诇讜 讘专讜专讬诐 讛诐 诇驻讬 砖讬讟转谞讜 诇讬讬砖讘 驻专砖"讬 砖讘讞讜诪砖 讗诇讗 砖讛讜讗 诪驻专砖 讘砖诪注转讬谉 讛讗 讚驻专讬讱 讻讬 诪讚诇讬转 诪专 讬诪讬 讟讜诪讗讛 讻讜' 讚拽讜砖讬讬转讜 诪讛讛讬讗 讚讗驻专讬诐 诪拽砖讗讛 讜诇砖讬讟转谞讜 讗讬 讗驻砖专 诇驻专砖 讻谉 讻诪"砖 诇注讬诇 讜讻砖讬讟讛 讝讜 砖讻转讘谞讜 转诪爪讗 拽爪转 讘讛讙讛"讛 讘转讜住' 讘砖诪注转讬谉 讙诐 讘转讜住驻讜转 讚驻专拽 讛驻讜注诇讬诐 讙诐 讘讞讝拽讜谞讬 讜拽"拽 诇驻讬 砖讬讟讛 讝讜 讻讬讜谉 讚讘讬讗转 讛诪诇讗讻讬诐 讛讬讛 讘谞讬住谉 讙诐 讛驻讬讻转 住讚讜诐 注"讬 讛诪诇讗讻讬诐 诇讗 讛"诇 诇讛拽讚讬诐 诪讗诪专 诇诪讛 讝讛 爪讞拽讛 砖专讛 讜讙讜' 讜诇诪讜注讚 讗砖讜讘 砖讛讬讛 讗讞"讻 讘讞讙 讜讬"诇 讚讛"诇 讻转专讬 注谞讬谞讬 讜讗诪专讬' 讘讬讛 讚讗讬谉 诪讜拽讚诐 讜诪讗讜讞专 讘转讜专讛:


讬讜诇讚转 诇讝' 讬讜诇讚转 诇诪拽讜讟讬谉 [爪"诇 诇诪拽讜讟注讬谉] 讻讜' 砖谞讗诪专 讜讬讛讬 诇转拽讜驻转 讛讬诪讬诐 讜讙讜'. 诪驻讜专砖 驻专拽 讘谞讜转 讻讜转讬讬诐:


谞驻拽讚讛 砖专讛 讻讜'. 诇驻讬 住讜讙讬讗 讚砖诪注转讬谉 讚讘讞讙 谞转注讘专讛 讜拽讜讚诐 讝讛 讘专"讛 谞讙讝专 注诇讬讛 讻谉 砖转转注讘专 讘讞讙 讘砖谞讛 讝讜 讜讗注"讙 讚讛诪诇讗讻讬诐 讘砖专讜 讗讜转讛 讻讘专 讘驻住讞 讻砖讬讟转谞讜 讚诇注讬诇 诪"诪 诇讗 谞讙讝专 注诇讬讛 讛专讬讜谉 诪驻讬 讛砖"讬 注讚 专"讛 讗讘诇 讛转讜住' 讻转讘讜 讘驻' 讛讞讜讘诇 讚诇讗讜 讘讛专讬讜谉 诪砖转注讬 讻讜' 讗诇讗 砖转诇讚 讘专讬讜讞 讻讜' 注"砖 讙诐 讘讞讚讜砖讬谞讜:


讗转讬讗 讝讻讬专讛 讝讻讬专讛 讜讙讜'. 讘讗转 讛讙"砖 诪诇砖讜谉 讝讻讬专讛 讚诇讻讱 谞拽专讗 专"讛 讬讜诐 讛讝讻专讜谉 讚讘讜 讘讬讜诐 讝讻专讜谉 讻诇 讛诪注砖讬诐 讘讗 诇讟讜讘 讜诇专注 讜讗诇讜 讛谞砖讬诐 砖讛讬讜 注拽专讜转 诪爪讚 讟讘注诐 讜诪讝诇诐 讜注诇讛 讝讻专讜谞诐 诇讟讜讘讛 讘专"讛 诇砖谞讜转 讟讘注诐 讜诪注专讻讛 砖诇讛诐:


讘专"讛 讬爪讗 讬讜住祝 讻讜' 砖谞讗诪专 注讚讜转 讘讬讛讜住祝 讜讙讜'. 讗讜转讛 讛' 砖谞讟诇讛 诪砖专讛 砖谞驻拽讚讛 讘专"讛 谞转讜住驻讛 讘讜 讘专"讛 讜讗讞"讻 诇讝专注讜 讬讛讜砖注 讻诪驻讜专砖 讘诪讚专砖讜转 讜注"讚 讛住讜讚 讻讬 讛讛' 讗讞专讜谞讛 讘砖诐 讛讬讗 诪讜专讛 注诇 诪讚转 讛诪诇讻讜转 砖讘讬讜诐 专"讛 讜讛讬讗 谞转讜住驻讛 诇讬讜住祝 讜谞注砖讛 诪诇讱 讘爪讗转讜 注诇 讜讙讜' 讜讻谉 诇讬讛讜砖注:





专砖"砖

讙诪专讗 专讬"讗 诪谞讬谉 砖讘谞讬住谉 谞讘专讗 讛注讜诇诐 砖谞讗诪专 讜转讜爪讗 讻讜'. 注讬' 专砖"讗 讘讞"讗 砖谞讚讞拽. 讜诇"谞 讻诪讜 讚诇砖讜谉 讘讬讗讛 讗讬谞讛 讘诪拽爪转 诇讻"注 讻诪"砖 讛转讜住' 讘砖讘讜注讜转 (讬讝 讘) 讛"谞 讬爪讬讗讛 讜讻谉 诇注谞讬谉 讛讜爪讗转 砖讘转 转谞谉 讘驻' 讛诪爪谞讬注 注讚 砖讬讜爪讬讗 讗转 讻诇 讛拽讜驻讛 讜诇讻谉 砖驻讬专 诪讜讻讬讞 诪诇砖讜谉 讜转讜爪讗 讚诪砖诪注讜 砖讛讜爪讬讗讛 讗转 讛讚砖讗 讘讻诇 讻诪讜转 讙讬讚讜诇讜 讚讛讜讛 讘谞讬住谉:



讙诪' 砖诐 讜讗讜转讜 讛驻专拽 讝诪谉 讘讛诪讛 讻讜' 砖诪讝讚讜讜讙讬谉 讝讗"讝 砖谞讗诪专 诇讘砖讜 讻讜'. 注驻专砖"讬. 讜讗注"讙 讚诪住拽讬谞谉 诇注讬诇 (讞) 讚诇讻"注 诇讘砖讜 讻讜' 讘讝诪谉 讚注诪拽讬诐 讻讜' 讚讛讬讬谞讜 讘讗讚专 诪"诪 讻讬讜谉 讚讗讜转谉 砖诇讗 诇讘砖讜 讘讗讚专 诪转诇讘砖讜转 讘谞讬住谉 讻讚讗诪专 砖诐 讜讗讬讻讗 谞诪讬 讻讜' 砖驻讬专 讛讜讬 讝诪谉 讝讬讜讙 诇讛谞讘专讗讬诐 注转讛. 讗讱 拽砖讛 诇诪砖"讻 讛转讜讬"讟 注诇 讛讗 讚诇注讬诇 讚讘讛诪讛 讙住讛 讝诪谉 注讬讘讜专讛 拽讚讬诐 讚' 讞讚砖讬诐 讗"讻 诇讗 讗"砖 讛专讗讬讛 讜注讟"讗 砖诐:



讙诪' 砖诐 讜讗讬讚讱 谞诪讬 讛讻转讬讘 讘讬专讞 讻讜' 讜讗讬讚讱 讻讜' 讘讞讚砖 讝讬讜. 谞"诇 诇讛驻讱 讛驻讬专讻讜转 讜讻讚诇注讬诇 讘拽专讗讬 讚注抓 驻专讬 讜注抓 注讜砖讛 驻专讬 讜讻"诪 诪住讚讜专 讚讘讜专讬 专砖"讬 讜砖讜讘 诇讗 谞爪讟专讱 诇讛讙讛转 讛讙专讬"驻:



讙诪' 砖诐 诇讛转谞讗讜转 讘讛谉 讘谞讬 讗讚诐. 讻爪"诇:



讙诪' 砖诐 [讗诇讗 讚拽讗讬 讘注爪专转 讜拽讗"诇 讘转砖专讬 讗讻转讬 讘讛' 讬专讞讬 诪讬 拽讗 讬诇讚讛. 拽"诇 讚讛讗 专"讛 讗讬拽专讬 讙"讻 诪讜注讚 注专讻讬谉 (讬 讘) 讜注讬' 讘专讗"砖 讘住讜祝 诪讻讬诇转讬谉. 讜讗"讻 诇讗 讛讜讬 讗诇讗 讚' 讬专讞讬] :



讙诪' 砖诐 讗诇讗 讚拽讗讬 讘讞讙 讜拽讗诪专 诇讬讛 讘谞讬住谉. 讻爪"诇:



转讚"讛 诇拽讜诪转谉. 爪讘讬讜谞诐 诇砖讜谉 讬讜驻讬 讻讜'. 讜诇"谞 注"讚 驻讬专讜砖诐 讚讛讜讗 诪诇砖讜谉 爪讘讬转讜 诇讬讛 讝讜讜讚转讗 讚诇拽诪谉 (讬讝) 讚注谞讬谞讜 讛讻谞讛 讜专"诇 砖谞讘专讗讜 讘讻诇 讛讻谞讜转讬讛诐 诇讗 讻诪讜 注转讛 诇诪砖诇 讻砖谞讜诇讚 注讙诇 讗讬谉 诇讜 讛讛讻谞讜转 砖讬讜讻诇 注"讬 诇讗讻讜诇 注砖讘 讜拽专谞讬诐 诇注诪讜讚 讘讛诐 谞讙讚 拽诪讬讜 讜讻讚讜诪讛. 讗讜 讛讜讗 诪诇砖讜谉 讜爪讘讜 讘讬转讬' 讚讬讜诪讗 (驻讜 讘) 讚驻专砖"讬 爪专讻讬 讘讬转讜 讜讛讻讜讜谞讛 讗讞转:





讘谉 讬讛讜讬讚注

专址讘旨执讬 讬职讛讜止砖讈只注址 讗讜止诪值专: 讘旨职谞执讬住指谉 谞执讘职专指讗 讛指注讜止诇指诐. 讘旨职谞执讬住指谉 谞讜止诇职讚讜旨 讗指讘讜止转 讜职讻讜旨'. 讛谞讛 专讘讬谞讜 讛讗专"讬 讝"诇 (讘砖注专 讛讻讜谞讜转 讘讚专讜砖 专讗砖 讛砖谞讛) 讛砖讜讜讛 讚讘专讬 专讘讬 讗诇讬注讝专 讜专讘讬 讬讛讜砖注 讚诪专 讗诪专 讞讚讗 讜诪专 讗诪专 讞讚讗 讜诇讗 驻诇讬讙讬 讚诪专 讗讬讬专讬 讘讘讞讬谞转 讛讞讬爪讜谞讬讜转 砖讛讜讗 讻诇诇讜转 讛注讜诇诪讜转 讘注爪诪诐 讜诪专 讗讬讬专讬 讘讘讞讬谞转 讛驻谞讬诪讬讜转 砖讛讜讗 注谞讬谉 讛谞砖诪讜转 注讬讬谉 砖诐, 讜讘住驻专讬 讙讜专讬 讛讗专"讬 讝"诇 讗讬转讗 讛讬砖讜讘 讘讗讜驻谉 讝讛 讜讛讜讗 讚讛讛专讬讜谉 讛讬讛 讘转砖专讬 讜讛诇讬讚讛 讘谞讬住谉 讜诇讝讛 讗诪专 讘诪讜住祝 专讗砖 讛砖谞讛 讛址讬旨讜止诐 讛植专址转 注讜止诇指诐 讜讗讬谉 讗讜诪专讬诐 讛址讬旨讜止诐 诇值讚址转 注讜止诇指诐 注讚 讻讗谉 诇砖讜谞讜. 讜讗诪专转讬 诇驻讬 讚讘专讬讛诐 讬转讬讬砖讘 砖驻讬专 诪讛 砖诪讘专讻讬谉 讘专讻转 讛讞诪讛 诪谉 讻"讞 砖谞讛 诇讻"讞 砖谞讛 讘谞讬住谉 讜诇讗 讘转砖专讬.
讜谞专讗讛 诇讬 讘住"讚 讚讙诐 讘注谞讬谉 讛讙讗讜诇讛 诇讗 驻诇讬讙讬 讗诇讗 诪专 诪讚讘专 讘讙讗讜诇讛 讛注诇讬讜谞讛 砖转讛讬讛 诪砖讘注讬诐 砖专讬诐 砖诇诪注诇讛 讜诪专 诪讚讘专 讘讙讗讜诇讛 讛转讞转讜谞讛 砖转讛讬讛 诪谉 讛讗讜诪讜转 诇诪讟讛 讻讬 诇注转讬讚 转讛讬讛 讛讙讗讜诇讛 砖诇讬诪讛 诪谉 讛砖专讬诐 讜诪谉 讛讗讜诪讜转 诇讻讱 讗讬谉 讗讞专讬讛 注讜讚 讙诇讜转 讻谞讜讚注.
讘专诐 讛讗 拽砖讬讗 讗讬讱 讬砖讜讜 讚讘专讬讛诐 讘注谞讬谉 讛诇讬讚讛 讜诪讬转讛 砖诇 讛讗讘讜转 讚专讘讬 讗诇讬注讝专 住讘讬专讗 诇讬讛 讘转砖专讬 讜专讘讬 讬讛讜砖注 讘谞讬住谉?
讜谞专讗讛 诇讬 讘住"讚 讙诐 讘讛讗 讬砖 诇讛拽砖讜转 诪专 诪讚讘专 讘诇讬讚转 讛谞砖诪讜转 砖诇讛诐 讜诪讛 砖讗诪专 诪转讜 拽讗讬 注诇 讛转讞诇转 住讬诇讜拽 讛爪诇诇讬诐 砖诇 讛谞砖诪讜转 砖诇讛诐 诪讙讜驻诐 讚讛讚专讱 讛讜讗 讗爪诇 讻诇 讛注讜诇诐 砖讬转讞讬诇讜 诇讛住转诇拽 砖诇讜砖讬诐 讬讜诐 拽讜讚诐 讬讜诐 讛诪讬转讛 讜讗驻砖专 诇讜诪专 讚讗爪诇 讛讗讘讜转 讛转讞讬诇讜 诇讛住转诇拽 砖砖讛 讞讚砖讬诐 拽讜讚诐 讛诪讬转讛 讜讗驻砖专 讛讟注诐 砖讛讬讛 讘讛诐 讛驻专砖 诪讚专讱 讛注讜诇诐 讛讬讬谞讜 诪砖讜诐 讻讚讬 诇讻讜讬谉 讛诪讬转讛 砖讛讜讗 讛转讞诇转 讛住讬诇讜拽 注诐 讛诇讬讚讛 讘讞讜讚砖 讗讞讚 讚讛转讞诇转 住讬诇讜拽 讛爪诇诇讬诐 砖诇 讛谞砖诪讜转 谞拽专讗 诪讬转讛.
讜注讜讚 谞专讗讛 诇讬 讟注诐 讗讞专 砖谞注砖讛 讘讛诐 讛驻专砖 讝讛 讛讜讗 诇专讜讘 诪注诇转诐 讚讬讚讜注 讚讛住讬诇讜拽 讛诪爪讜讬 讗爪诇 讻诇 讗讚诐 砖讛讜讗 砖诇讜砖讬诐 讬讜诐 拽讜讚诐 讛诪讬转讛 诇讗 讬住转诇拽 讻诇 讛爪诇 讘讘转 讗讞转 讗诇讗 讬转讞诇拽 诇砖诇讜砖讬诐 讞诇拽讬诐 讜讻诇 讬讜诐 讬住转诇拽 诪诪谞讜 讞诇拽 讗讞讚 诪砖诇讜砖讬诐 讞诇拽讬诐 讜讛诐 诇专讜讘 讞砖讬讘讜转诐 讻讚讬 砖诇讗 讬专讙讬砖讜 讘住讬诇讜拽 谞转讞诇拽 诇拽"祝 讞诇拽讬诐 讜讘诪砖讱 砖砖讛 讞讜讚砖讬诐 砖讛诐 拽"祝 讬讜诐 讛讬讛 诪住转诇拽 讻诇 讬讜诐 讞诇拽 讗讞讚 诪谉 拽"祝 讞诇拽讬诐 讻讚讬 砖诇讗 讬专讙讬砖讜 讘讞住专讜谉 讻诇 讻讱, 讻谉 谞专讗讛 诇讬 讘讚专讱 讗驻砖专 讘讗讜驻谉 讚讬讻讜诇讬诐 讗谞讞谞讜 诇讛砖讜讜转 讚讘专讬讛诐 诇讜诪专 诪专 诪讚讘专 讘诇讬讚转 讛谞砖诪讜转 讜讘讛转讞诇转 住讬诇讜拽 讛爪诇诇讬诐 砖诇 讛谞砖诪讜转 诪讙讜驻诐 砖讙诐 讝讛 谞讞砖讘 诪讬转讛 讜诪专 诪讚讘专 讘诇讬讚转 讛讙讜驻讬诐 讜诪讬转转 讛讙讜驻讬诐 诪诪砖, 讜讛砖"住 砖拽讬诇 讜讟专讬 诇驻讬 驻砖讟 讚讘专讬讛诐 讚诪砖诪注 讚驻诇讬讙讬, 讜讻诇 砖拽诇讗 讜讟专讬讗 讝讜 讛讬讗 诇驻诇驻讜诇讗 诇讛讙讚讬诇 转讜专讛 讜讬讗讚讬专 讚讻谉 诪讜讻专讞 诇讜诪专 讙诐 讻谉 诇驻讬 讚讘专讬 专讘讬谞讜 讛讗专"讬 讝"诇 讚住讘讬专讗 诇讬讛 讚诇讗 驻诇讬讙讬 讘讘专讬讗转 讛注讜诇诐 讗诇讗 诪专 讗诪专 讞讚讗 讜诪专 讗诪专 讞讚讗.
讜讛谞讛 讘住驻专 拽专谞讬讬诐 (诪讗诪专 讜讗"讜 讘讘讬讗讜专 讚谉 讬讚讬谉) 讛讘讬讗 专讘讬谞讜 诪讛专砖"诐 讝"诇 诪住驻专讬 讛诪拽讜讘诇讬诐 讚讗讘专讛诐 讗讘讬谞讜 注"讛 谞驻讟专 讘讟讘转 讜注砖讜 住诪讱 诇讝讛 (讘专讗砖讬转 讟讜, 讟讜) '转执旨拽指旨讘值专 讘职旨砖值讉讬讘指讛 讟讜止讘指讛' 专讗砖讬 转讬讘讜转 讟值讘值转 讬注讜讬谉 砖诐. 讜拽砖讛 讚诇讗 讗转讬 诇讗 讻专讘讬 讗诇讬注讝专 讜诇讗 讻专讘讬 讬讛讜砖注? 讜专讗讬转讬 讘住驻专 驻专砖转 讗诇讬注讝专 砖讛讜讗 讙诐 讻谉 讘讬讗讜专 注诇 住驻专 拽专谞讬讬诐 讛谞讝讻专 讚讬讬砖讘 讝讛 注诇 驻讬 诪讛 砖讗诪专 讘住驻专 拽专谞讬讬诐 注爪诪讜 讘诪讗诪专 讛拽讜讚诐 诇讝讛 砖讘讞讜讚砖 谞讬住谉 讻诇讜诇讬诐 讻诇 讛讞讜讚砖讬诐 讜谞诪爪讗 砖讬砖 讘讞讜讚砖 谞讬住谉 讬诪讬诐 讛砖讬讬讻讬诐 诇讞讜讚砖 讟讘转 讜讛讜讗 谞驻讟专 讘谞讬住谉 讘讬讜诐 讛砖讬讬讱 诇讞讜讚砖 讟讘转 注讚 讻讗谉 讚讘专讬讜 讬注讜讬谉 砖诐, 讜诇驻讬 讚讘专讬讜 讛谞讝讻专 讬砖 诇讛砖讜讜转 讚讘专讬 专讘讬 讗诇讬注讝专 讜专讘讬 讬讛讜砖注 讘诇讬讚讛 讜诪讬转讛 砖诇 讗讘讜转 讘讛讻讬 讚讬砖 诇讜诪专 讙诐 专讘讬 讗诇讬注讝专 讬讜讚讛 讘谞讬住谉 谞讜诇讚讜 讜讘谞讬住谉 诪转讜 讜诪讛 砖讗诪专 讘转砖专讬 讛讬讬谞讜 讘讬诪讬诐 砖诇 谞讬住谉 讛砖讬讬讻讬诐 诇讞讜讚砖 转砖专讬 讗讱 讘讗诪转 讝讛 讚讜讞拽 讜讚专讱 砖讻转讘转讬 诇注讬诇 诇讛砖讜讜转 讚讘专讬讛诐 讛讜讗 讬讜转专 诪专讜讜讞.
谞诪爪讬谞讜 诇诪讚讬谉 诇驻讬 讚讘专讬 专讘讬谞讜 讛讗专"讬 讝"诇 讚专讘讬 讗诇讬注讝专 讜专讘讬 讬讛讜砖注 诇讗 讚讘专讜 注诇 讘专讬讗转 注讜诇诐 讛讝讛 讛转讞转讜谉 讛讙砖诪讬 讗诇讗 讛诐 诪讚讘专讬诐 讘专讜讞谞讬讜转 讘注讜诇诪讜转 诇诪注诇讛 讚专讘讬 讗诇讬注讝专 诪讚讘专 讘讞讬爪讜谞讬讜转 讛注讜诇诪讜转 讜诪讜讚讛 诇讜 专讘讬 讬讛讜砖注 讘讝讛, 讗讱 专讘讬 讬讛讜砖注 诪讚讘专 讘转讬拽讜谉 驻谞讬诪讬讜转 讛注讜诇诪讜转 讜注诇 讝讛 拽讗诪专 讘谞讬住谉 谞讘专讗 讛注讜诇诐 讜专讘讬 讗诇讬注讝专 诪讜讚讛 诇讜 讘讝讛, 讗讘诇 讘专讬讗转 注讜诇诐 讛讝讛 讛转讞转讜谉 讛讙砖诪讬 讘讬谉 专讘讬 讗诇讬注讝专 讜讘讬谉 专讘讬 讬讛讜砖注 讬讜讚讜 砖讛转讞诇转 讘专讬讗转讜 讛讬转讛 讘讻"讛 讘讗诇讜诇 讜讬讜诐 讛砖讬砖讬 讛谞讝讻专 讘诪注砖讛 讘专讗砖讬转 讛讜讗 讛讬讛 讬讜诐 专讗砖 讛砖谞讛 砖讘讜 谞讘专讗 讗讚诐 讛专讗砖讜谉 讜注诇 讝讛 转拽谞讜 讗谞砖讬 讻谞住转 讛讙讚讜诇讛 讘转驻诇讛 '讝侄讛 讛址讬旨讜止诐 转职旨讞执诇址旨转 诪址注植砖侄讉讬讱指' 讝讻专讜谉 诇讬讜诐 专讗砖讜谉.
讜讛谞讛 讘讘专讬讬转讗 讛砖谞讬 诪讘讬讗 专讘讬 讗诇讬注讝专 专诪讝 诇讚讘专讬讜 讗砖专 讚讘专 讘讘专讬讗转 讞讬爪讜谞讬讜转 讛注讜诇诪讜转 诪驻住讜拽 (讘专讗砖讬转 讗, 讬讗) '转址旨讚职砖值讈讗 讛指讗指专侄抓' 讻讬 讬讚讜注 砖讛注砖讘讬诐 讜讛讗讬诇谞讜转 讛诐 讘讞讬谞转 讞讬爪讜谞讬讜转 讜讻讜谞转讜 讘讝讛 诇讜诪专 砖讛驻住讜拽 讛讝讛 讛讗诪讜专 讘诪注砖讛 讘专讗砖讬转 砖诇 讘专讬讗转 注讜诇诐 讛转讞转讜谉 讛讝讛 砖讛讬讛 讘讞讜讚砖 转砖专讬 讚讘专 讘讘专讬讗讛 砖诇 注砖讘讬诐 讜讗讬诇谞讜转 砖讛诐 讘讞讬谞转 讞讬爪讜谞讬讜转 诇专诪讜讝 诇谞讜 砖拽讜讚诐 讝讛 讘讞讬谞转 讞讬爪讜谞讬讜转 讛注讜诇诪讜转 讛专讜讞谞讬讬诐 讗砖专 诇诪注诇讛 谞讘专讗 讜谞转拽谉 讙诐 讻谉 讘转砖专讬, 讜专讘讬 讬讛讜砖注 砖讛讜讗 诪讚讘专 讘驻谞讬诪讬讜转 讛注讜诇诪讜转 注砖讛 专诪讝 诇驻谞讬诪讬讜转 讘驻住讜拽 (讘专讗砖讬转 讗, 讬讘) '讜址转旨讜止爪值讗 讛指讗指专侄抓 讚侄旨砖侄讈讗' 讛诪讚讘专 讘讚讘专 讛诪爪讜讬 讘谞讬住谉 诇专诪讜讝 讘谞讬住谉 讙诐 讻谉 讛讬讛 讘专讬讗讛 讜转讬拽讜谉 讘注讜诇诪讜转 讛注诇讬讜谞讬诐 讜讛讜住讬祝 转讘诇讬谉 诇讚讘专讬讜 诇驻专砖 注诇 转讬拽讜谉 讝讛 砖讛讬讛 讘谞讬住谉 讛讜讗 讛讬讛 讘驻谞讬诪讬讜转 讚讜拽讗 讘讗讜诪专讜 讚讗讜转讜 讛驻专拽 讛讜讗 讝诪谉 讘讛诪讛 讞讬讛 讜注讜祝 砖诪讝讚讜讜讙讬谉 讝讛 讘讝讛 讜讬讚讜注 砖讛讘注诇讬 讞讬讬诐 讛诐 讘讞讬谞转 讛驻谞讬诪讬讜转 讜讘讝讛 注砖讛 讗住诪讻转讗 诇转讬拽讜谉 讛驻谞讬诪讬讜转 砖谞注砖讛 讘谞讬住谉.
谞诪爪讗 专讘讬 讗诇讬注讝专 讜专讘讬 讬讛讜砖注 注砖讛 讻诇 讗讞讚 讗住诪讻转讗 诇讚讘专讬讜 砖诪讚讘专 讘注讜诇诪讜转 讛注诇讬讜谞讬诐 诪驻住讜拽讬诐 讗诇讜 讛诪讚讘专讬诐 讘讘专讬讗转 注讜诇诐 讛讝讛 讛转讞转讜谉 讛讙砖诪讬 讜砖谞讬讛诐 诪讜讚讬诐 讻讬 驻砖讟 讛诪拽专讗讜转 讛讗诇讛 讛讜讗 诪讚讘专 讘讘专讬讗转 注讜诇诐 讛讝讛 讛转讞转讜谉 讗砖专 讛诐 诇讗 讚讘专讜 讘讜, 讜注讬讬谉 诇专讘讬谞讜 讛专砖"砖 讝"诇 讘谞讛专 砖诇讜诐 讚祝 注诇 讚专讱 注诪讜讚 讘' 讬注讜讬谉 砖诐. 讜讻讘专 讻转讘转讬 诇注讬诇 讚讛砖"住 砖拽讬诇 讜讟专讬 讘讚讘专讬 专讘讬 讗诇讬注讝专 讜专讘讬 讬讛讜砖注 讚诪砖诪注 讚驻诇讬讙讬 讻诇 讝讛 讛讜讗 讘讚专讱 驻诇驻讜诇 诇讛讙讚讬诇 转讜专讛 讗讱 讘讗诪转 讛诐 诇讗 驻诇讬讙讬 讜讗诇讜 讜讗诇讜 讚讘专讬 讗诇拽讬诐 讜讻讗砖专 拽讘诇 专讘讬谞讜 讛讗专"讬 讝"诇 诪驻讬 讗诇讬讛讜 讝讻讜专 诇讟讜讘 讚诇讗 驻诇讬讙讬.



诪址注植砖讉值讛 讘旨职专值讗砖讈执讬转, 讘旨职拽讜止诪指转指谉 谞执讘职专职讗讜旨, 诇职讚址注职转旨指谉 谞执讘职专职讗讜旨, 诇职爪执讘职讬讜止谞指诐 谞执讘职专职讗讜旨. 驻讬专砖 专砖"讬 '诇讚注转诐 砖讗诇诐 讗诐 讞驻爪讬诐 诇讛讘专讗讜转 讜讗诪专讜 讛谉' 注讬讬谉 砖诐. 讜谞专讗讛 诇讬 注诇 驻讬 诪讛 砖讗诪专讜 专讘讜转讬谞讜 讝"诇 (讘专讗砖讬转 专讘讛 讬, 讜) '讗讬谉 诇讱 讻诇 讚讘专 讜讚讘专 谞讘专讗 讘注讜诇诐 砖讗讬谉 诪诪讜谞讛 注诇讬讜 砖专 诪诇诪注诇讛 讜讗诪专 诇讜 讙讚诇' 讜诇驻讬 讝讛 诇讗讜转诐 讛诪诇讗讻讬诐 砖讘专讗诐 转讞讬诇讛 诇讛讬讜转 诪诪讜谞讬诐 注诇 讻诇 讛驻专讟讬诐 砖诇 讛谞讘专讗讬诐 讘注讜诇诐 讛转讞转讜谉 砖讗诇 诪讻诇 讗讞讚 讜讗讞讚 注诇 讚讘专 讛砖讬讬讱 诇讜 砖专讗讜讬 诇讛讬讜转 转讞转 诪诪砖诇转讜 讻驻讬 砖讜专砖讜 讜讘讞讬谞转讜. 讜讘讝讛 诪讜讘谉 砖驻讬专 诪讛 砖讗诪专 '诇职讚址注职转旨指谉' 讻讬 讛诪诇讗讱 讛诪诪讜谞讛 谞拽专讗 讚注转讜 砖诇 讗讜转讜 讚讘专 讻讬 讛讜讗 谞砖诪转讜 讜讛谞砖诪讛 转讻讜讜谞讛 讘砖诐 砖讻诇 讻谞讜讚注.
讜诪讛 砖讗诪专 '诇职爪执讘职讬讜止谞指诐 谞执讘职专职讗讜旨' 谞专讗讛 诇讬 讘住"讚 讛讻讜讜谞讛 砖讘专讗 讘讻诇 讗讞讚 诪讛诐 讻讞 讛诪讜诇讬讚 讻讬 讘爪讜诪讞 讜讙诐 讘讚讜诪诐 讬砖 讻讞 讛诪讜诇讬讚 讻讚讬 砖讬讜诇讬讚 讚讘专 讗讞专 诪诪谞讜, 讜讗驻砖专 诇讛注诪讬住 讝讛 讘驻讬专讜砖 专砖"讬 讝"诇. 讜谞专讗讛 诇讬 '拽讜止诪指转指谉 讚址注职转旨指谉 爪执讘职讬讜止谞指谉' 诇诪驻专注 专讗砖讬 转讬讘讜转 '爪侄讚侄拽' 讻讬 讘爪讚拽 讘专讗诐 讜诇讝讛 讗诪专 (诪砖诇讬 讞, 讞) '讘职旨爪侄讚侄拽 讻指旨诇 讗执诪职专值讬 驻执讬' 讚讛讘专讬讗讛 讛讬转讛 讘讗诪讬专讛 讜讚讬讘讜专. 讜讛讗 讚谞拽讬讟 谞执讘职专职讗讜旨 讘讻诇 讞讚讗 讜讞讚讗 诇专诪讜讝 砖讛讬讜 砖诇砖讛 讗诇讛 讘讻诇 讞讚 讜讞讚 诪谉 讛谞讘专讗讬诐 诪诪砖 讜诇讗 谞拽讬讟 讻谉 讗专讜讘讗 讚讜拽讗.



(砖讬专 讛砖讬专讬诐 讘, 讞) "诪职讚址诇旨值讙 注址诇 讛侄讛指专执讬诐", 讘旨执讝职讻讜旨转 讗指讘讜止转. "诪职拽址驻旨值抓 注址诇 讛址讙旨职讘指注讜止转", 讘旨执讝职讻讜旨转 讗执诪旨指讛讜止转. 谞专讗讛 诇讬 讘住"讚 注诇 驻讬 诪讛 砖讗诪专 专讘讬谞讜 讛讗专"讬 讝"诇 讘住讜讚 讛驻住讜拽 (砖诪讜转 讙, 讚) '讜址讬址旨专职讗 讛殖' 讻执旨讬 住指专 诇执专职讗讜止转' 讚诪砖讛 专讘讬谞讜 注"讛 讞砖讘 爪专讬讻讬谉 诇讬砖讘 讘诪爪专讬诐 诪住驻专 '住指专' 砖谞讬诐 讻诪谞讬谉 注砖专讛 讛讜讬讜"转 [26脳10=260] 讜讗诪专 诇讜 讛拽讘"讛 砖讗讬谉 爪专讬讻讬谉 诇讬砖讘 讗诇讗 专"讬 砖谞讬诐 讻诪谞讬谉 注砖专讛 驻注诪讬诐 讗讛讬"讛 [21脳10=210] 讜诇讻谉 讬爪讗讜 讘专讚"讜 砖讘讗 诇讛诐 讞讬专讜转 诪谉 讛讘讬谞讛 砖讛讬讗 住讜讚 讗讛讬"讛.
讜讝讛 谞专诪讝 讘讗讜诪专讜 '诪职讚址诇旨值讙 注址诇 讛侄讛指专执讬诐' 讻讬 讛讗讘讜转 谞拽专讗讜 讛指专执讬诐 讜讚讬诇讙 拽抓 [190] 砖谞讬诐 砖诇讗 讛爪专讬讻诐 诇讬砖讘 讗诇讗 专讚"讜 [210] 讻诪谞讬谉 讬讜"讚 驻注诪讬诐 讗讛讬"讛 讛专诪讜讝 讘专讗砖讬 转讬讘讜转 讗讘专讛诐 讬爪讞拽 讬注拽讘 讜讝讛讜 '注址诇 讛侄讛指专执讬诐' 讛讚诇讜讙 讛讬讛 讘注讘讜专 讛砖诐 讛专诪讜讝 讘讗讜转讬讜转 讗砖专 注址诇 讛侄讛指专执讬诐. 讜注讜讚 注砖讛 诇讛诐 专诪讝 讗讞专 讛专诪讜讝 讘讗讜转讬讜转 讗砖专 讛诐 住讜祝 砖诪讜转 讛讗诪讛讜转 砖讛诐 砖专讛 专讘拽讛 专讞诇 诇讗讛 砖注讜诇讛 诪"讛 讻诪谞讬谉 砖诐 讛讜讬"讛 讚讗诇驻讬"谉 [讬讜"讚 讛"讗 讜讗"讜 讛"讗 = 45] 砖讛讙诇讜转 讛讬讛 注诇 讬讚讬 讛转注诇诪讜转 讗讜转 讘' 砖诇 诪诇讜讬 讜讗"讜 砖谞砖讗专 诪住驻专 讚诐 [44] 讜讛讬讛 讬谞讬拽讛 诇诪爪专讬诐 诪讝讛 讛讚诐 讜讻砖讙讗诇诐 讛讗讬专 讜讛砖诇讬诐 砖诐 诪"讛 讻讜诇讜 讜讘讟诇讛 讬谞讬拽转 诪爪专讬诐 讜讝讛 谞专诪讝 讘住讜驻讬 转讬讘讜转 砖诪讜转 讛址讙旨职讘指注讜止转 砖讛诐 讛讗诪讛讜转.



讘旨址砖旨讈指谞指讛 讛指专职讘执讬注执讬转 讘旨职讞止讚侄砖讈 讝执讜 讜职讙讜止' 讬侄专址讞 砖讈侄谞旨讜止诇职讚讜旨 讘旨讜止 讝执讬讜职转指谞执讬 注讜止诇指诐. 谞专讗讛 诇讬 讘住"讚 诇讛讻讬 拽专讗讜 讝执讬讜 专讗砖讬 转讬讘讜转 讝专讜注 讬诪讬谉 讜讙讜祝 讻讬 讗讘专讛诐 讗讘讬谞讜 注"讛 讛讜讗 讝专讜注 讬诪讬谉 讻讬 讗讞讜讝 讘讞住讚 讚专讜注讗 讬诪讬谞讗 (讝讜讛专 讘' 拽爪:) 讜讬注拽讘 讗讘讬谞讜 注"讛 讛讜讗 讙讜祝 砖讗讞讜讝 讘转驻讗专转 砖讛讜讗 讙讜旨驻指讗 讻谞讝讻专 讘驻转讬讞转 讗诇讬讛讜 讝讻讜专 诇讟讜讘.
讜讛谞讛 专砖"讬 讝"诇 驻讬专砖 '讻砖谞转讞讚砖 讗讬讬专 谞讜诇讚讜 讻讘专 讘谞讬住谉' 讜谞专讗讛 讚讝讛 讚讜讞拽 讘驻砖讟 讛诇砖讜谉 讚拽讗诪专 '砖讈侄谞旨讜止诇职讚讜旨 讘旨讜止' 讜讙诐 讛讻转讜讘 拽专讗讜 '讞止讚侄砖讈 讝执讜' 诪砖诪注 砖讛讝讬讜 讛讜讗 讘讜 讜讬转讬讬讞住 讗诇讬讜 讜诇专讘讬 讬讛讜砖注 讛讝讬讜 讛讜讗 诇谞讬住谉.
讜谞专讗讛 诇讬 讘住"讚 讚讻诇 讗讚诐 讗祝 注诇 驻讬 砖谞讜诇讚 讜讬爪讗 砖诇诐 诪讘讟谉 讗诪讜 讗讬谞讜 谞诪谞讛 讘讗诪讬转讜转 注诐 讛讞讬讬诐 讜讗讬谞讜 谞讻诇诇 注诪讛诐 讗诇讗 注讚 讗讞专 砖诇讜砖讬诐 讬讜诐 砖讬爪讗 诪住驻拽 谞驻诇 讜诇讻谉 讻诇 砖诇讗 讞讬 砖诇讜砖讬诐 讬讜诐 讗讬谞讜 谞驻讚讛 讜讗诐 诪转 讗讬谉 诪转讗讘诇讬谉 注诇讬讜 讜诇讻谉 讗祝 注诇 驻讬 砖谞讜诇讚讜 讘谞讬住谉 诇讗 谞砖诇诪讜 讘诇讬讚转诐 诇讛讬讜转 谞诪谞讬谉 讘讻诇诇 讛谞讜诇讚讬诐 讗诇讗 注讚 讗讞专 砖诇讜砖讬诐 砖讬讞讜诇 讝讛 讘讗讬讬专 讜诇讻谉 讛讗讘讜转 砖讛诐 讝讬讜 讛注讜诇诐 讻讬讜谉 砖砖诇诪讜 诇讛诐 砖诇讜砖讬诐 讬讜诐 讘讗讬讬专 讬转讬讬讞住 讛讝讬讜 讛讝讛 诇讗讬讬专 讜诇讻谉 讞讜讚砖 讗讬讬专 谞拽专讗 '讞止讚侄砖讈 讝执讜' 砖诇讬讚转诐 谞砖诇诪讛 讘讜. 讜诇诪讗谉 讚讗诪专 砖谞拽专讗 讗讬讬专 讞讜讚砖 讝讬讜 '诪执砖旨讈讜旨诐 讚旨职讗执讬转 讘旨值讬讛旨 讝执讬讜指讗 诇职讗执讬诇指谞值讬' 讛讬讬谞讜 讻讬 讛驻专讞 讬讜爪讗 讘谞讬住谉 讜讛讜讗 诪讻住讛 讙讜驻讜 砖诇 驻专讬 砖讛讜讗 讝讬讜 讛讗讬诇谉 讜讘讗讬讬专 谞讜驻诇 讛驻专讞 讜谞专讗讛 讙讜驻讜 砖诇 驻专讬 砖讛讜讗 讝讬讜 讛讗讬诇谉.



诪址讗谉 讚旨职讗指诪址专: 讘旨职转执砖讈职专值讬 谞讜止诇职讚讜旨, 讘旨职转执砖讈职专值讬 诪值转讜旨, 砖讈侄谞旨侄讗直诪址专: (讚讘专讬诐 诇讚, 讝) "讘旨侄谉 诪值讗指讛 讜职注侄砖讈职专执讬诐 砖讈指谞指讛 讗指谞止讻执讬 讛址讬旨讜止诐". 诪拽砖讬诐 讗诐 讻谉 诪讛讗讬 讟注诪讗 谞诪讬 诇讬诪讗 ' 讘旨职驻侄住址讞 谞讜止诇址讚 讬执爪职讞指拽 讜旨讘职驻侄住址讞 诪值转'?
讜谞专讗讛 诇讬 讘住"讚 讻讬 讬爪讞拽 讻讬讜谉 砖讻讛讜 注讬谞讬讜 拽讜讚诐 诪讬转转讜 讚诇讻讱 谞拽专讗 讗诇拽讬 讬爪讞拽 讘讞讬讬讜 诪砖讜诐 讚住讜诪讗 讞砖讜讘 讻诪转 诇讻谉 诇讗 讗转诪专 讘讬讛 讛讗讬 讟注诪讗. 讗讬 谞诪讬 谞专讗讛 诇讬 讘住"讚 讚讬讚讜注 讬爪讞拽 驻专讞讛 谞砖诪转讜 讘注拽讬讚讛 (讬诇拽讜讟 砖诪注讜谞讬 讜讬专讗 拽讗) 砖讛讬转讛 谞砖诪转讜 诪拽讜讚诐 诪住讟专讗 讚谞讜拽讘讗 讜讘讗讛 诇讜 谞砖诪讛 诪住讟专讗 讚讚讜讻专讗 讜讗诐 讻谉 讘砖注转 讛注拽讬讚讛 讞砖讬讘 诪转 讜讞讬讛 讻讬 讛讬讛 注谞讬讬谞讜 砖讜讛 诪诪砖 诇讞讘拽讜拽 讛谞讘讬讗 注"讛 讻诪驻讜专砖 讘讚讘专讬 专讘讬谞讜 讛讗专"讬 讝"诇 讜注诇 讻谉 讬讜诐 驻讟讬专转讜 诪谉 讛注讜诇诐 讗讬谞讜 转诇讜讬 讘讬讜诐 诇讬讚转讜 讛注拽专讬转 砖讬爪讗 讙讜驻讜 诇讗讜讬专 讛注讜诇诐 讗诇讗 讬讛讬讛 转诇讜讬 讘讬讜诐 讛注拽讬讚讛 砖讘讜 诪转 讜讞讬讛 诪讞讚砖 讜谞讬转谉 讘讜 谞砖诪讛 讞讚砖讛 讜讬讜诐 讝讛 讛讬讛 讘讬讜诐 讻讬驻讜专 砖讛讜讗 注砖专讛 讘转砖专讬 讜讗驻砖专 砖讙诐 诪讬转转讜 讛注讬拽专讬转 讛讬转讛 讘转砖专讬 讘讬讜诐 讻讬驻讜专 讻讬 讘讘专讬讬转讗 砖讗诪专 '讘旨职驻侄住址讞 谞讜止诇址讚 讬执爪职讞指拽' 诇讗 驻讬专砖 讜讗诪专 '讜旨讘职驻侄住址讞 诪值转' 讜讗驻砖专 砖讛讜讗 谞讻诇诇 讘讗讜诪专讜 讘旨职转执砖讈职专值讬 诪值转讜旨 讗指讘讜止转 讚拽讗讬 讙诐 注诇 讬爪讞拽 讜诇讗 注诇 讗讘专讛诐 讜讬注拽讘 讘诇讘讚.



砖讈侄讗值讬谉 转旨址诇职诪讜旨讚 诇讜止诪址专 '讛址讬旨讜止诐', 讜旨诪址讛 转旨址诇职诪讜旨讚 诇讜止诪址专 '讛址讬旨讜止诐'? 讛址讬旨讜止诐 诪指诇职讗讜旨 讬指诪址讬 讜旨砖讈职谞讜止转址讬. 讬砖 诇讛拽砖讜转 讗讜诪专讜 砖讈侄讗值讬谉 转旨址诇职诪讜旨讚 诇讜止诪址专 '讛址讬旨讜止诐' 诇砖讜谉 讬转专 讛讜讗 讝讛?
讜谞专讗讛 诇讬 讘住"讚 讚讗讬讻讗 诪讗谉 讚讗诪专 讚住讘讬专讗 诇讬讛 讚讘专讛 转讜专讛 讘诇砖讜谉 讘谞讬 讗讚诐 讜诇讗 讚专砖讬谞谉 诪讬诇讜转 砖谞讻转讘讜 诇讬驻讜讬 讛诇砖讜谉 讜讻讗谉 拽砖讬讗 诇讬讛 讚转讬讘转 '讛址讬旨讜止诐' 讗驻讬诇讜 讘讬驻讜讬 讛诇砖讜谉 讗讬谉 诇讛 砖讞专 讚讙诐 讘诇砖讜谉 讘谞讬 讗讚诐 讗讬谉 专讗讜讬 诇诪谞拽讟 讛讻讬 讜讝讛讜 砖讗诪专讜 砖讗讬谉 转诇诪讜讚 诇讜诪专 '讛址讬旨讜止诐' 讗驻讬诇讜 讘讬驻讜讬 讛诇砖讜谉 讜讗诐 讻谉 讙诐 诇诪讗谉 讚讗诪专 讚讘专讛 转讜专讛 讘诇砖讜谉 讘谞讬 讗讚诐 拽砖讛 诪讛 转诇诪讜讚 诇讜诪专 '讛址讬旨讜止诐' 讛讻讗?



"讗侄转 诪执住职驻旨址专 讬指诪侄讬讱指 讗植诪址诇旨值讗". 诪拽砖讬诐 诇诪讗讬 讗讬爪讟专讬讱 诇诪讬讬转讬 讛讗讬 拽专讗 诇住讬讜注讬 诇拽专讗 讚'讛址讬旨讜止诐'?
讜谞专讗讛 诇讬 讘住"讚 讻讬 讛讜讗 专讜爪讛 诇讜诪专 讛讛砖讜讜讗讛 转讛讬讛 讘砖转讬诐 讚讛讬讬谞讜 讘诪住驻专 讬诪讬 讛讞讜讚砖 讚讛讬讬谞讜 讝讛 讘砖讘注讛 诇讞讜讚砖 讜讝讛 讘砖讘注讛 诇讞讜讚砖 讜讙诐 讛砖讜讜讗讛 讘讙讜祝 讛讬诪讬诐 讝讛 讘砖讘注讛 诇讞讜讚砖 砖讞诇 讘砖讘转 讜讝讛 讘砖讘注讛 诇讞讜讚砖 砖讞诇 讘砖讘转 讜诇讻谉 讗诪专 诪讬讜诐 诇讬讜诐 讜诪讞讜讚砖 诇讞讜讚砖 转专转讬 讘讙讜祝 讛讬诪讬诐 讜讘诪住驻专 讛讞讜讚砖 讜诪拽专讗 讚'讛址讬旨讜止诐' 诇讗 诪砖诪注 转专转讬 讗诇讗 讬砖 诇讜诪专 讚讛砖讜讜讗讛 转讛讬讛 讘诪住驻专 讛讞讜讚砖 讜讗驻讬诇讜 砖讝讛 讛讬讛 讘砖讘转 讜讝讛 讛讬讛 讘讗讞讚 讘砖讘转 讜诇讻谉 讛讘讬讗 拽专讗 砖诇 (砖诪讜转 讻讙, 讻讜) '讗侄转 诪执住职驻旨址专 讬指诪侄讬讱指 讗植诪址诇旨值讗' 讚诪砖诪注 转专转讬 讻讬 转讬讘转 讗转 讬转讬专 讗诇讗 讘转讬讘转 '诪执住职驻旨址专' 讘讗 诇诇诪讚 讛砖讜讜讗讛 砖诇 诪住驻专 讛讞讜讚砖 讜讘转讬讘转 '讗侄转' 讘讗 诇专讘讜转 讛砖讜讜讗讛 砖诇 讙讜祝 讛讬诪讬诐 讝讛 讘讬讜诐 砖讘转 讜讝讛 讘讬讜诐 砖讘转.



转旨指谞指讗: 讗讜止转指讛旨 砖讈指谞指讛, 诪职注只讘旨侄专侄转 讛指讬职转指讛. 讗祝 注诇 讙讘 讚注讚讬讬谉 诇讗 谞诪住专 拽讬讚讜砖 讛讞讜讚砖 诇转讞转讜谞讬诐 讜诪住转诪讗 诇讗 讛讬讜 诪注讘专讬诐 讛砖谞讛 诇诪讟讛 拽讜讚诐 诪转谉 转讜专讛 讗诇讗 讛讬讜 诪讜谞讬谉 讻诇 讬诪讜转 讛讞讜讚砖讬诐 讘砖讜讛 砖诇砖讬诐 讜砖诇砖讬诐 讻讬 专拽 讗谞讞谞讜 砖诪讜谞讬谉 讗讞讚 诪诇讗 讜讗讞讚 讞住专 爪专讬讱 诇注讘专 讛砖谞讛 讻讚讬 诇讛砖讜讜转, 诪讻诇 诪拽讜诐 谞专讗讛 讜讚讗讬 讻讬 讘讘讬转 讚讬谉 砖诇 诪注诇讛 讛讬讛 谞讜讛讙 讛讞砖讘讜谉 注诇 驻讬 住讚专 注讬讘讜专 讛砖谞讬诐 讜讛讬讜 转讜驻住讬诐 讞砖讘讜谉 讛讞讜讚砖讬诐 讻讚专讱 砖讗谞讞谞讜 注讜砖讬诐 讜讗诐 讻谉 讛讬讛 讘讞砖讘讜谞诐 砖谞讛 诪注讜讘专转 讜讗讞专 砖谞讬转谞讛 转讜专讛 谞诪住专 拽讬讚讜砖 讛讞讜讚砖 讜注讬讘讜专 讛砖谞讬诐 诇讘讬转 讚讬谉 砖诇 诪讟讛 讜讻诪讜 砖讗诪专讜 专讘讜转讬谞讜 讝"诇 讗讜诪专讬诐 诪诇讗讻讬 讛砖专转 诇驻谞讬 讛拽讘"讛 讗讬诪转讬 专讗砖 讛砖谞讛 讜讬讜诐 讛讻讬驻讜专讬诐? 讜讗讜诪专 诇讛诐 谞诇讱 诇讘讬转 讚讬谉 砖诇 诪讟讛.





讘谞讬讛讜

专址讘旨执讬 讬职讛讜止砖讈只注址 讗讜止诪值专: 讘旨职谞执讬住指谉 谞执讘职专指讗 讛指注讜止诇指诐. 讘旨职谞执讬住指谉 谞讜止诇职讚讜旨 讗指讘讜止转 讜职讻讜旨'. 讘住讛"拽 讘侄旨谉 讬职讛讜止讬指讚指注 讞诇拽 讘' 讛讘讗转讬 讚讘专讬 专讘讬谞讜 讛讗专"讬 讝"诇 讘砖注专 讛讻讜谞讜转 砖讻转讘 讚诇讗 驻诇讬讙讬 砖讛诐 诪讚讘专讬诐 讘注谞讬谉 讛注讜诇诪讜转 讛专讜讞谞讬讬诐, 讚专讘讬 讗诇讬注讝专 诪讚讘专 讘讞爪讜谞讬讜转 讛注讜诇诪讜转 讜专讘讬 讬讛讜砖注 诪讚讘专 讘驻谞讬诪讬讜转, 讜诪讛 砖讗诪专 讗讞专讬 讝讛 转旨址谞职讬指讗: 专址讘旨执讬 讗直诇执讬注侄讝侄专 讗讜止诪值专: 诪执谞旨址讬执谉 砖讈侄讘旨职转执砖讈职专值讬 谞执讘职专指讗 讛指注讜止诇指诐? 砖讈侄谞旨侄讗直诪址专: (讘专讗砖讬转 讗, 讬讗) '讜址讬旨止讗诪侄专 讗直诇止拽执讬诐 转旨址讚职砖讈值讗 讛指讗指专侄抓 讚旨侄砖讈侄讗' 砖诪讘讬讗 专讗讬讛 诇讚讘专讬讜 诪驻住讜拽 讛诪讚讘专 讘讘专讬讗转 注讜诇诐 讛讝讛 讛讬讬谞讜 讻诇 讗讞讚 诪讘讬讗 讗住诪讻转讗 讘注诇诪讗 诇讚讘专讬讜 讜讗讬谉 讝讜 专讗讬讛 诪诪砖, 讜砖讗专 讚讘专讬诐 讚砖拽讬诇 讜讟专讬 转诇诪讜讚讗 讘讚讘专讬讛诐 讻讗诇讜 讛诐 驻诇讬讙讬 讝讛 讘讝讛 讗讬谉 讝讛 讗诇讗 讚专讱 驻诇驻讜诇 诇讛讙讚讬诇 转讜专讛 讜讬讗讚讬专, 讚诪驻诇驻诇讬谉 讻驻讬 讛驻砖讟 讛谞专讗讛 诪讚讘专讬讛诐, 讻讱 讻转讘转讬 砖诐 讘住"讚.
讜注转讛 讗谞讬 讗讜诪专 诪讛 砖讗诪专 转旨址谞职讬指讗: 专址讘旨执讬 讗直诇执讬注侄讝侄专 讗讜止诪值专: 诪执谞旨址讬执谉 砖讈侄讘旨职转执砖讈职专值讬 谞执讘职专指讗 讛指注讜止诇指诐? 讜讻讜' 专址讘旨执讬 讬职讛讜止砖讈只注址 讗讜止诪值专: 诪执谞旨址讬执谉 砖讈侄讘旨职谞执讬住指谉 谞执讘职专指讗 讛指注讜止诇指诐? 讜讻讜' 讙诐 讝讛 转诇诪讜讚讗 拽讗诪专 诇讛 诇驻讬 讛谞专讗讛 诪驻砖讟 讚讘专讬讛诐 诪砖诪注 讚专讘讬 讗诇讬注讝专 讬砖 诇讜 诇讛讘讬讗 专讗讬讛 诇讚讘专讬讜 讻讱, 讜专讘讬 讬讛讜砖注 讬砖 诇讜 诇讛讘讬讗 专讗讬讛 讻讱 讗讘诇 讛诐 注爪诪诐 诇讗 讝讻专讜 专讗讬讜转 讗诇讜 讘讚讘专讬讛诐. 讜讙讚讜诇讛 诪讝讗转 诪爪讬谞讜 讘讙诪专讗 讚讞讜诇讬谉 讘讚讬谉 谞讜转谉 讟注诐 讘专 谞讜转谉 讟注诐 (讞讜诇讬谉 拽讬讗:) 讚讗诪专 转诇诪讜讚讗 专讘 讗诪专 讗住讜专 讜砖诪讗诇 讗诪专 诪讜转专, 讜诪住讬拽 转诇诪讜讚讗 讛讗讬 讚专讘 诇讗讜 讘驻讬专讜砖讗 讗转诪专 讗诇讗 诪讻诇诇讗 讗转诪专 讚讛讜讛 诪注砖讛 讘拽注专讛 砖诇 住诐 讜讗诪专 专讘 注诇 讛住诐 讬讛讬讘 讟注诪讗 讻讜诇讬 讛讗讬 讜讛砖讜诪注 讛讻专讬讞 讘讚注转 专讘 诪讚讘专讬讜 讗诇讜 注诇 讚讬谉 讟注诐 讘专 谞讜转谉 讟注诐 讚住讘讬专讗 诇讬讛 讗住讜专, 讜讻谉 讛讻讗 拽讗诪专 转诇诪讜讚讗 诇驻讬 驻砖讟 讚讘专讬讛诐 谞专讗讛 讚专讘讬 讗诇讬注讝专 诪讘讬讗 专讗讬讛 诪讛讗讬 拽专讗 讜专讘讬 讬讛讜砖注 诪讘讬讗 专讗讬讛 诪讛讗讬 拽专讗.
讜讛谞讛 砖诐 讘住讛"拽 讛谞讝讻专 讛讘讗转讬 讚讘专讬 讙讜专讬 讛讗专"讬 讝"诇 讛诐 讛诪拽讜讘诇讬诐 砖讛砖讜讜 讚讘专讬 专讘讬 讗诇讬注讝专 讜专讘讬 讬讛讜砖注 讘讗讜驻谉 讗讞专 讜讛讜讗 讚讛讛专讬讜谉 讛讬讛 讘转砖专讬, 讜诇讻谉 讗讜诪专讬诐 讛址讬旨讜止诐 '讛植专址转' 注讜止诇指诐 讜讛诇讬讚讛 讘谞讬住谉, 讗讱 砖诐 讻转讘转讬 讚讘专讬讛诐 讘拽讬爪讜专 讜讻讗谉 讗讘讬讗 讚讘专讬讛诐 讻诪讜 砖讛谉 讜讘转讜住驻转 谞讜驻讱 讜讛讜讗 讻诪讜 砖讬砖 诇讗讚诐 讘讞讬谞转 注讬讘讜专 讜讘讞讬谞转 诇讬讚讛, 讻谉 讬砖 诇注讜诇诐 讘讞讬谞转 注讬讘讜专 讜讘讞讬谞转 诇讬讚讛, 讜讛讜讗 讻讬 转讞诇讛 谞讘专讗 讛注讜诇诐 讛讝讛 讘讻讞 砖讗讬谉 谞专讗讛 讛讙砖诪讬讜转 砖诇讜 诇诪专讗讛 注讬谞讬诐, 讜专拽 讗诐 讬讘讗 讗讞讚 诇讗讞讜讝 讘讜 诪专讙讬砖 拽爪转 砖讗讜讞讝 讜转讜驻住 讗讬讝讛 讚讘专 讘讬讚讜 讻讗讚诐 砖诪专讙讬砖 讘专讜讞 讛讞讝拽 讘注转 砖诪谞砖讘 注诇讬讜, 讗讱 讗讬谞讜 专讜讗讛讜 讘注讬谞讬讜, 讜讝讛 讛讬讛 讘转砖专讬 讜讗讞专 讻讱 讘谞讬住谉 谞拽讚砖 讜谞转讙砖诐 砖谞专讗讬转 诇诪专讗讛 注讬谞讬诐 讛讗专抓 讜诪诇讜讗讛, 讜讝讛 讛讜讗 讘讞讬谞转 讛诇讬讚讛. 讜讛谞讛 讻砖讛讗讚诐 注讜讚谞讜 讘讘讟谉 讗诪讜 讗诐 讬讗诪专 讗讞讚 注诇 讗诪讜 讬砖 诇讛 讜诇讚 讘注讜诇诐 讛讜讗 讗讜诪专 讗诪转 讚讛讗 '讻专讬住讛 讘讬谉 砖讬谞讬讛' 讜讗诐 讬讗讞讜讝 讘讘讟谞讛 讬专讙讬砖 砖讬砖 讘转讜讻讛 讜诇讚, 讜讗诐 讬讘讗 讗讞讚 讜讬讗诪专 注讚讬讬谉 诇讗 讬砖 诇讝讗转 讜诇讚 讘注讜诇诐, 讙诐 讝讛 诪讚讘专 讗诪转 诪驻谞讬 砖注讚讬讬谉 讛讜诇讚 诇讗 谞专讗讛 诇诪专讗讛 注讬谞讬诐 讻讬 讗诐 诪爪讬讗讜转讜 注转讛 讛讬讗 讘讻讞 讚讜拽讗 讜诇讗 讘驻讜注诇, 讜诇讻谉 专讘讬 讗诇讬注讝专 讚讞砖讬讘 诇讘专讬讗转 讛注讜诇诐 讘转砖专讬 讘专讬讗讛 讚讘专 讗诪转, 讜专讘讬 讬讛讜砖注 讚讞砖讬讘 专拽 诇讘讞讬谞转 讛诇讬讚讛 砖讛讬讛 讘谞讬住谉 讘专讬讗讛 讙诐 讻谉 讛讜讗 讚讘专 讗诪转.
讜注转讛 讗诇 转讞砖讜讘 砖专讘讬谞讜 讛讗专"讬 讝"诇 讜讛诪拽讜讘诇讬诐 讛谞讝讻专 诇注讬诇 驻诇讬讙讬, 讗诇讗 讘讜讚讗讬 讙诐 专讘讬谞讜 讛讗专"讬 讝"诇 讬讜讚讛 讚讚讘专讬讛诐 砖诇 讛诪拽讜讘诇讬诐 讛谞讝讻专 诇注讬诇 讛诐 谞讻讜谞讬诐, 讜专拽 讬讚讜注 讚讻诇 诪讗诪专讬 专讝"诇 讬砖 诇讛诐 讘讛诐 讻讜谞讛 注诇 讛住讜讚 讜讬砖 诇讛诐 讻讜谞讛 注诇 讛谞讙诇讛, 讜专讘讬谞讜 讛讗专"讬 讝"诇 诇讗 讘讬讗专 诇谞讜 讗诇讗 讛讻讜谞讛 砖讬砖 诇讛诐 讘住讜讚 讛诪讗诪专 讛讝讛 砖讗诪专 专讘讬 讗诇讬注讝专 诪讚讘专 讘讞讬爪讜谞讬讜转 讛注讜诇诪讜转 讜专讘讬 讬讛讜砖注 讘驻谞讬诪讬讜转, 讙诐 讬讜讚讛 砖讬砖 诇讛诐 讻讜谞讛 讗讞专转 讘讚讘专讬讛诐 讜讛讬讗 讘讚专讱 讛驻砖讟, 讜讛讜讗 讻诪讜 砖讗诪专讜 讛诪拽讜讘诇讬诐 讛谞讝讻专 诇注讬诇 讚砖谞讬讛诐 诪讚讘专讬诐 讘注讜诇诐 讛转讞转讜谉, 讜讗讞讚 诪讚讘专 注诇 注转 讛注讬讘讜专 砖讛讬讛 讘转砖专讬, 讜讗讞讚 诪讚讘专 注诇 注转 讛诇讬讚讛 讜讻讗诪讜专 砖讛讬讛 讘谞讬住谉.
讜讛砖转讗 诇驻讬 讚讘专讬 讛诪拽讜讘诇讬诐 讝"诇 砖驻专砖讜 驻砖讟 讚讘专讬讛诐 诪讚讘专讬诐 讘注讜诇诐 讛讝讛 讛转讞转讜谉, 诇讻讱 专讘讬 讗诇讬注讝专 诪讘讬讗 专讗讬讛 诇讚讘专讬讜 砖讛讬讛 讘专讬讗讛 砖诇 注讬讘讜专 诇注讜诇诐 讛讝讛 讘转砖专讬 讜专讘讬 讬讛讜砖注 诪讘讬讗 专讗讬讛 诇讚讘专讬讜 砖讛讬讛 讘专讬讗讛 诇注讜诇诐 讛讝讛 讘诇讬讚讛 讘谞讬住谉, 讜讛讗 讚砖拽讬诇 讜讟专讬 转诇诪讜讚讗 讛讜讗 诇驻诇驻讜诇讗 诇讛讙讚讬诇 转讜专讛 讜讬讗讚讬专.


"讗侄转 诪执住职驻旨址专 讬指诪侄讬讱指 讗植诪址诇旨值讗". 诪拽砖讬诐 诇诪讗讬 讗爪讟专讬讱 诇诪讬讬转讬 讛讗讬 拽专讗 诇住讬讜注讬 拽专讗 讚'讛址讬旨讜止诐' (讚讘专讬诐 诇讗, 讘)? 讜讘住讛"拽 讘侄旨谉 讬职讛讜止讬指讚指注 转专爪转讬 讘住"讚 讘讝讛 注讬讬谉 砖诐.
讜注转讛 谞专讗讛 诇讬 讘住"讚 讚拽砖讬讗 诇讬讛 讗讬讱 讗讜诪专 '讛址讬旨讜止诐 诪指诇职讗讜旨 讬指诪址讬 讜旨砖讈职谞讜止转址讬' 讜讛讜讗 注讜讚谞讜 讞讬, 讻讬 讻讬讜谉 讚注讜讚谞讜 讞讬 谞诪爪讗 诇讗 诪诇讗讜 注讚讬讬谉 讬诪讬讜 讜讗讬讱 讗讜诪专 诪指诇职讗讜旨 讚讛讜讛 诇讬讛 诇诪讬诪专 讬职诪址诇旨职讗讜旨? 诇讻谉 讛讘讬讗 驻住讜拽 (砖诪讜转 讻讙, 讻讜) '讗侄转 诪执住职驻旨址专 讬指诪侄讬讱指 讗植诪址诇旨值讗' 诇讜诪专 拽爪讘转 讛讬诪讬诐 讬讛讬讜 诪诇讗讬诐 注讚 住讜祝 讛讬讜诐 讻讜诇讜 讚讗讬谉 讛讬讜诐 谞讞砖讘 诪诇讗 讗诇讗 注讚 住讜驻讜 讜诇讗 讗诪专讬谞谉 讘讝讛 诪拽爪转 讛讬讜诐 讻讻讜诇讜, 讜诇讻谉 讻讬讜谉 砖谞驻讟专 诪砖讛 专讘讬谞讜 注"讛 讘讬讜诐 砖讘转 讘砖注转 诪谞讞讛 讻讬 诇讻谉 讗讜诪专讬诐 爪执讚职拽指转职讱指 讘诪谞讞讛 讜讻谞讝讻专 讘讝讜讛专 讛拽讚讜砖, 谞诪爪讗 诇讗 讛砖诇讬诐 讗转 讛讬讜诐 讛讛讜讗 讻讜诇讜, 讜讛讻转讜讘 讗讜诪专 '讗侄转 诪执住职驻旨址专 讬指诪侄讬讱指 讗植诪址诇旨值讗' 砖讬讛讬讛 讛讬讜诐 诪诇讗 讜讛讬讬谞讜 注讚 住讜驻讜 诪诪砖! 注诇 讻谉 诪讜讻专讞 诇讜诪专 讚讗讜转讜 讛讬讜诐 砖谞驻讟专 讘讜 诪砖讛 专讘讬谞讜 注"讛 讗讬谞讜 谞讞砖讘 注诐 诪住驻专 讬诪讬诐 讛拽爪讜讘讬诐 讻讬讜谉 讚讗讬谞讜 讬讜诐 砖诇诐, 讜诇讛讻讬 诪讜讻专讞 诇讜诪专 讛讻讬 拽讗诪专 诇讛讜 讘讬讜诐 讛砖讘转 '讛址讬旨讜止诐' 诪指诇职讗讜旨 讬指诪址讬 讜旨砖讈职谞讜止转址讬 专讜爪讛 诇讜诪专 讻讘专 诪诇讗讜 诪讗转诪讜诇, 讻讬 讛讬讜诐 讛讝讛 讬驻讟专 讘讗诪爪注讜 讚讗讬谞讜 谞讞砖讘 讘讻诇诇 拽爪讘转 讛讬诪讬诐 砖诇讜 讗诇讗 讛讜讗 讬转专 注诇 讛拽爪讜讘 讻讬讜谉 讚讗讬谞讜 讬讜诐 砖诇诐.





驻谞讬 讬讛讜砖注

讜诪谞讬谉 砖讘转砖专讬 诪转讜 讚讻转讬讘 讜讬讗诪专 诪砖讛 讘谉 诪讗讛 讜注砖专讬诐 砖谞讛 讗谞讻讬 讛讬讜诐 讻讜' 诇诇诪讚讱 砖讛拽讘"讛 讬讜砖讘 讜诪诪诇讗 讻讜' 砖谞讗诪专 讗转 诪住驻专 讬诪讬讱 讗诪诇讗. 讛讗 讚诪讬讬转讬 拽专讗 诇拽专讗 谞"诇 讚诪讗转 诪住驻专 讬诪讬讱 讗诪诇讗 诇讗 诪爪讬 诇讗转讜讬讬 讻讬讜谉 讚讗讬讻讗 诇讗讜拽诪讬讛 诇砖谞讬 讛讚讜专讜转 讻诪"砖 讛转讜住驻转 诪住讜讙讬讗 讚讛讞讜诇抓 讜诪拽专讗 讚诪砖讛 谞诪讬 诇讗 诪爪讬谞谉 诇诪讬诇祝 讚讗讻转讬 诪砖讛 讙讜驻讗 讛讗讬讱 讬讚注 砖讬诪讜转 讛讬讜诐 讻讬讜谉 讚注讚讬讬谉 诇讗 谞讗诪专 诇讜 驻' 注诇讛 讗诇 讛专 讛注讘专讬诐 讜讗诐 谞讗诪专 砖讻讘专 谞讜讚注 诇讜 讘谞讘讜讗讛 砖讬诪讜转 讛讬讜诐 讗"讻 讻"砖 讚诇讗 诪爪讬 诇诪讬诇祝 诪讬谞讬讛 讚诇诪讗 讛转诐 诪注砖讛 砖讛讬讛 讻讱 讛讬讛 砖诪转 讘讬讜诐 砖谞讜诇讚 讜诇讻讱 讗诪专 讛讬讜诐 诪诇讗讜 讬诪讬 讜讛讗 诪讬诇转讗 讗转讬 拽专讗 诇讗砖诪注讬谞谉 诇讻讱 诪讬讬转讬 谞诪讬 拽专讗 讚讗转 诪住驻专 讬诪讬讱 讗诪诇讗 讜讛砖转讗 讗转讬 砖驻讬专 讚讗祝 砖注讚讬讬谉 诇讗 谞讗诪专 诇诪砖讛 砖讬诪讜转 讘讗讜转讜 讬讜诐 讗讻转讬 讛讜讛 讬讚注 砖讬诪讜转 讻讬讜谉 砖讻讘专 讬讚注 砖讬诪讜转 讘讜讚讗讬 讘讗讜转讜 砖谞讛 砖讛专讬 讛讙讬注 讝诪谞谉 砖诇 讬砖专讗诇 诇讬讻谞住 诇讗专抓 讘讗讜转讜 砖谞讛 砖砖诇诪讜 讙讝讬专转 诪' 砖谞讛 讜讻讘专 谞讗诪专 诇讜 专讘 诇讱 砖诇讗 讬讻谞讬住 讬砖专讗诇 诇讗专抓 讗"讻 诪诪讬诇讗 讬讚注 砖讬诪讜转 讘讗讜转讜 讬讜诐 砖讛讜讗 讬讜诐 讛诇讬讚讛 砖诇讜 讻讬讜谉 砖讻讘专 谞讗诪专 诇讜 驻住讜拽 讗转 诪住驻专 讬诪讬讱 讗诪诇讗 讻谞"诇 谞讻讜谉 讜讘讚专讜砖 讛讗专讻转讬:


讘转讜住' 讚"讛 讗诇讗 讚拽讗讬 讘讞讙 讻讜'  讜讘驻专拽讬 讚专"讗 谞诪讬 讗诪专讬谞谉 讚讘讬讛"讻 谞讬诪讜诇 讻讜' 讜讛砖转讗 讛讗 讚讗诪专 讘讞讙 诇讗讜 讚讜拽讗 注讻"诇. 诇诪讗讬 讚诪住拽讜 讛转讜住' 讚讛讗讬 住讜讙讬讗 讚讛讻讗 讚拽讗讬 讘讞讙 诇讗讜 讗诇讬讘讗 讚讻"注 诪讬转讜拽诪讗 讚讛讗 讗砖讻讞谉 讚讗讬讻讗 诪讗谉 讚住"诇 讚讘砖讜专转 讛诪诇讗讻讬诐 讛讬转讛 讙"讻 讘驻住讞 讜诇诪讜注讚 讗砖讜讘 讛讬讬谞讜 诪讜注讚 讻讝讛 讗"讻 诇讗 讛讜爪专讻讜 诇驻专砖 讻讗谉 讚拽讗讬 讘讞讙 诇讗讜 讚讜拽讗 讚谞讛讬 讚讛讗讬 讚驻讬专拽讬 讚专"讗 讛讬讬谞讜 专"讗 讘谉 讛讜专拽谞讜住 讚讗诇讬讘讬讛 砖拽诇讬谞谉 讜讟专讬谞谉 讘砖诪注转讬谉 诪谞"诇 讚讘驻住讞 谞讜诇讚 诪"诪 讗讬讻讗 诇诪讬诪专 讚住讜讙讬讗 讚讛讻讗 讜讚驻专拽讬 讚专"讗 诇讬转 诇讛讜 讚讘砖讜专转 讛诪诇讗讻讬诐 讛讬讛 讘砖诇讬砖讬 诇诪讬诇转讜 讜住讜讙讬讗 讚驻' 讛驻讜注诇讬诐 讚住讘专 讘砖诇讬砖讬 诇诪讬诇转讜 诇讬转 诇讬讛 住讜讙讬讗 讚讛讻讗 讜住讜讘专 讻诪"讚 讘谞讬住谉  谞讬诪讜诇 讜讘砖诇讬砖讬 诇诪讬诇转讜 讛讬转讛 讘砖讜专转 讛诪诇讗讻讬诐 讜讗驻砖专 讚诪讗讬 砖讻转讘讜 讻讗谉 讚拽讗讬 讘讞讙 诇讗讜 讚讜拽讗 讛讬讬谞讜 诇住讘专转 注讻砖讬讜 讚诇讗 谞讞转讜 注讚讬讬谉 诇讜诪专 讚讗讬讻讗 驻诇讜讙转讗 讜注讬讬谉 注讜讚 讘住诪讜讱:





注专讜讱 诇谞专

讘讙诪' 讘谞讬住谉 谞讘专讗 讛注讜诇诐: 讛专"谉 讛拽砖讛 讘砖诇诪讗 诇诪"讚 讘转砖专讬 谞讘讛"注 讛讬讬谞讜 讟注诪讗 讚诪谞讬谞谉 诪谞讬谉 砖谞讜转 讛注讜诇诐 诪转砖专讬 讗讘诇 诇专' 讬讛讜砖注 讚住"诇 讘谞讬住谉 谞讘讛"注 诇诪讛 谞拽讘注 专"讛 讘转砖专讬 讜转讬专抓 诪驻谞讬 砖讛讜讗 讞讜讚砖 砖诇 住诇讬讞讛 讜讻驻专讛 讚讬讜讛"讻 讜讛诪讛专砖"讗 讛拽砖讛 注"讝 讚讛专讬 讝讛 讘注砖讬专讬 诇讞讜讚砖 讜诇讗 讘专"讛 讜诪讛 砖转讬专抓 讙"讻 讚讞讜拽. 讜诇驻注谞"讚 讗驻砖专 诇讜诪专 注"驻 诪讛 砖讻转讘讜 讛转讜住' 诇拽诪谉 (讚祝 讻"讝 注"讗) 诇转专抓. 专"讗 讛拽诇讬专 砖讬住讚 讘诪讜住祝 讚砖"注 讻专"讗 讚讘转砖专讬 谞讘讛"注 讜讘诪讜住祝 砖诇 驻住讞 讻专"讬 讚讘谞讬住谉 谞讘讛"注 讜讻转讘讜 讘砖诐 专"转 讚讗诇讜 讜讗诇讜 讚讘专讬 讗诇讛讬诐 讞讬讬诐 讚讘转砖专讬 注诇讛 讘诪讞砖讘讛 诇讛讘专讗讜转 讜诇讗 谞讘专讗 注讚 谞讬住谉 注"砖. 讜讻讬讜谉 讚讗爪诇 讛拽讘"讛 诪讞砖讘讛 讻诪注砖讛 讚诇讗 讘谉 讗讚诐 讛讜讗 讜讬转谞讞诐 诇讻谉 讙诐 诇专' 讬讛讜砖注 谞诪谞讜 砖谞讜转 讛注讜诇诐 诪转砖专讬 讜讛讜拽讘注 专"讛 诇讬讜诐 讛讚讬谉 诪驻谞讬 砖讘诪讞砖讘讛 注诇讛 诇讛讘专讗讜转 讛注讜诇诐 讘讚讬谉 讻讚讗讬转讗 讘诪讚专砖 讛讜讘讗 讘专砖"讬 讘驻住讜拽 讘专讗砖讬转 讘专讗 讗诇讛讬诐 讜讻砖专讗讛 砖诇讗 讬注诪讜讚 砖讬转祝 专讞诪讬诐 注诐 讚讬谉 讻讚讻转讬讘 讘讬讜诐 注砖讜转 讛' 讗诇讛讬诐 讜讗"讻 讻砖注诇讛 讘诪讞砖讘讛 讚讛讬讬谞讜 讘转砖专讬 砖诇讟 诪讚转 讛讚讬谉 诇讻谉 谞拽讘注 讬讜诐 讝讛 诇讚讬谉 讗讘诇 讘讬讜诐 注砖讜转 砖讛讜讗 讘谞讬住谉 砖讛讬' 诪注砖讛 砖诪讬诐 讜讗专抓 砖讬转祝 讛拽讘"讛 诪讚转 讛专讞诪讬诐 注诪讜. 讜讘讝讛 诪讬讜砖讘 诪讛 砖拽砖讛 讻讬讜谉 讚讻转讬讘 讘讬讜诐 注砖讜转 讛' 讗诇讛讬诐 讗专抓 讜砖诪讬诐 讛专讬 砖诪讬讚 讘讬讜诐 专讗砖讜谉 砖谞讘专讗讜 砖诪讬诐 讜讗专抓 砖讬转祝 讛拽讘"讛 诪讚转 讛专讞诪讬诐 注诐 讛讚讬谉 讗"讻 诇诪讛 谞讗诪专 讘讻诇 诪注砖讛 讘专讗砖讬转 砖诐 讗诇讛讬诐 诇讘讚 讗讘诇 诇驻"讝 讗"砖 讚砖诐 谞讗诪专 注诇 砖诐 讛诪讞砖讘讛 讗讘诇 讘讬讜诐 注砖讜转 砖讛讬讛 讛诪注砖讛 砖讬转祝 专讞诪讬诐 注诐 讛讚讬谉:



砖谞讗诪专 诇讘砖讜 讻专讬诐 讛爪讗谉: 诇驻讬 诪住拽谞转 讛讙诪' 诇注讬诇 (讚祝 讞') 注讬拽专 讛讝诪谉 讚讝讬讜讜讙诐 讘讗讚专 讜专拽 讘讗驻诇讬讬转讗 讛讜讬 讘谞讬住谉 讜讗注驻"讻 拽讗诪专 讛讻讗 讜讗讜转讜 讛驻专拽 讝诪谉 讘讛诪讛 讻讜' 诪砖讜诐 讚注讻"驻 拽专讜讘 诇讝讛 讛讜讗 讗讜转讜 讛驻专拽 讜诇讻谉 讗讬谉 转诪讜讛 讙"讻 诪讛 砖讛拽砖讛 讛诪讛专砖"讗 注诇 诪讛 讚拽讗诪专 诇专"讗 讜讗讜转讜 讛驻专拽 讝诪谉 专讘讬注讛 讛讬讗 砖讛专讬 讝诪谉 专讘讬注讛 讛讬讗 讘诪专讞砖讜讜谉 讜诇讗 讘转砖专讬 讻讬讜谉 讚注讻"驻 拽专讜讘 诇讗讜转讜 讝诪谉 讛讬讛 讜讗驻砖专 讚诇驻注诪讬诐 讙诐 讘转砖专讬 讝诪谉 讙砖诪讬诐 讛讜讗 讚讛专讬 诪讟注诐 讝讛 讗讬谉 诪转驻诇诇讬诐 注诇 讙砖诪讬诐 诇专' 讬讛讜砖注 诪讬讜"讟 专讗砖讜谉 砖诇 讞讙 砖诪讗 讬专讚 讙砖诐 讜住讬诪谉 拽诇诇讛 讛讜讗 砖诇讗 讬讜讻诇 诇拽讬讬诐 诪爪讜转 住讜讻讛 讗讘诇 诇讗 诪驻谞讬 砖诇讗 诪讜注讬诇 诇讗讬诇谞讜转 讜诇谞讟注讬诐:



讘转砖专讬 诪转讜 砖谞讗诪专 讜讬讗诪专 讗诇讬讛诐: 讛讟"讗 讛拽砖讛 讚讗"讻 讘讬爪讞拽 砖谞讜诇讚 诇讻"注 讘驻住讞 诇诪讛 诇讗 谞讗诪专 砖讘驻住讞 诪转 讜诪讚拽讗诪专 注诇 讛讗讘讜转 讘转砖专讬 诪转讜 诪砖诪注 讙诐 讬爪讞拽. 讜诇注谞"讚 讬"诇 注驻"讬 诪讛 讚讗讬转讗 讘诪讚专砖 转谞讞讜诪讗 讛讜讘讗 讘专砖"讬 驻' 讜讬爪讗 注"驻 讗谞讻讬 讗诇讛讬 讗讘讬讱 讗诇讛讬 讗讘专讛诐 讗诇讛讬 讬爪讞拽 砖讗注驻"讬 砖讗讬谉 讛拽讘"讛 诪讬讞讚 砖诪讜 注诇 讛讞讬讬诐 砖讗谞讬 讬爪讞拽 砖讻讛讜 注讬谞讬讜 讜讬爪讛"专 讘讟诇 诪诪谞讜 讜谞讞砖讘 讻诪转 讛专讬 砖讬爪讞拽 讘注讜讚谞讜 讞讬 谞讞砖讘 讻诪诇讗讱 砖讻讘专 谞驻讟专 诪谉 讛注讜诇诐 讜讗驻砖专 砖讛转讞讬诇 讝讛 诪讬诪讬 驻住讞 讜讗"讻 讙诐 讗爪诇讜 讛讜砖诇诪讜 讛砖谞讬诐. 讗讜 讬"诇 注"驻 讛诪讚专砖 砖讘砖注转 注拽讚讛 驻专讞讛 谞砖诪转讜 讜讞讝专讛 讗诇讬讜 讜诇讻谉 转讬拽谉 讛讘专讻讛 诪讞讬讛 讛诪转讬诐 讛专讬 砖诪转 讘转砖专讬 砖注拽讚讛 讘转砖专讬 讛讬讛 讜诇讻谉 砖驻讬专 拽讗诪专 讘转砖专讬 诪转讜 讗讘讜转 讙诐 注诇 讬爪讞拽 砖诪讛 砖讞讬 讗讞"讻 讛讬讜 讻讞讬讬诐 砖诇 注讜讛"讘 砖讗讞专 转讞讛"诪 讘诇讗 讬爪讛"专 讜诇讗 讛讜爪专讱 讗爪诇讜 注讜讚 砖讬诇讜诐 砖谞讬诐:



砖谞讗诪专 讗转 诪住驻专 讬诪讬讱 讗诪诇讗: 讛驻"讬 讛拽砖讛 诇诪讛 讛讜爪专讱 诇讘' 讛讚专砖讜转 诪诪讛 砖讗诪专 诪砖讛 讛讬讜诐 诪诇讗讜 讬诪讬 讜砖谞讜转讬 讜诪诪住驻专 讬诪讬讱 讗诪诇讗. 讜诇注谞"讚 讬"诇 砖专爪讛 诇转专抓 讘讝讛 诪讛 砖讛拽砖讜 讛转讜住' 砖讛专讬 讘讬讘诪讜转 谞讚专砖 讗转 诪住驻专 讬诪讬讱 诇砖谞讬 讚讜专讜转 讗讻谉 讬"诇 讚讜讚讗讬 讙诐 讛讻讗 讚专砖 讻谉 讜诇讗 诪讬讬转讬 拽专讗 专拽 诇驻专砖 诪讛 砖讗诪专 诪砖讛 讘谉 注砖专讬诐 讜诪讗讛 砖谞讛 讗谞讻讬 讛讬讜诐 诪讛 转"诇 讛讬讜诐 讛讬讜诐 诪诇讗讜 讬诪讬 讜砖谞讜转讬 讜讻讬讜谉 讚讻转讬讘 讗转 诪住驻专 讬诪讬讱 讗诪诇讗 砖讛拽讘"讛 诪诪诇讗 砖谞讜转 讚讜专讜转 砖诇 注讜砖讬 专爪讜谞讜 诇讝讛 讗诪专 诪砖讛 讛砖谞讬 讚讜专讜转 砖谞拽讘注讜 诇讬 诪诇讗讜 讛讬讜诐 讜诪讝讛 专讗讬讛 讚诇爪讚讬拽讬诐 讛讙讚讜诇讬诐 诇讗 讘诇讘讚 砖诪诪诇讗 诇讛诐 砖谞讬 讚讜专讜转 砖谞拽讘注讜 诇讛诐 讗诇讗 讙诐 诪诪诇讗 讗讜转诐 诪讬讜诐 诇讬讜诐:



讜讻转讬讘 讘砖专讛 讜讛' 驻拽讚 讗转 砖专讛: 讛诪讛专砖"讗 讻' 讜讗注"讙 讚讛诪诇讗讻讬诐 讘砖专讜 讗讜转讛 讻讘专 讘驻住讞 注驻"讬 砖讬讟转 讛讬"诪 砖讛讘讬讗讜 讛转讜住' 讜砖讛讬讗 注"讻 讚注转 专"讗 讚住"诇 讚讘转砖专讬 谞讘讛"注 诪"诪 诇讗 谞讙讝专 注诇讬讛 讛专讬讜谉 诪驻讬 讛拽讘"讛 注讚 专"讛 注讻"讚. 讜拽"诇 砖讛专讬 注"驻 砖讬讟讛 讝讜 砖谞诪讜诇 讗讘专讛诐 讘驻住讞 讙诐 讗讝 谞讗诪专 诇讜 诪驻讬 讛拽讘"讛 讗砖专 转诇讚 诇讱 砖专讛 诇诪讜注讚 讛讝讛 讘砖谞讛 讛讗讞专转 讛专讬 讙诐 诪驻讬 讛拽讘"讛 谞讙讝专 讜注讜讚 讚讘驻讬专讜砖 讻转讘 讜讛' 驻拽讚 讗转 砖专讛 讻讗砖专 讗诪专 讛专讬 砖讻讘专 谞讗诪专 诇讜 诪驻讬 讛拽讘"讛. 讗讻谉 讘讘"拽 驻' 讛讞讜讘诇 谞讚专砖 讛讱 讻讗砖专 讗诪专 注诇 讗讘专讛诐 讚讻谉 谞讚专砖 砖诐 讻讗砖专 讗诪专 讗讘专讛诐 注诇 讗讘讬诪诇讱 讚讛讬讬谞讜 砖讛转驻诇诇 注诇讬讜 讗讘诇 讘专砖"讬 讘讞讜诪砖 讚专砖 注诇 讛专讬讜谉 讜讗砖专 讚讘专 注诇 诇讬讚讛 讗"讻 诪砖诪注 讘驻讬专讜砖 砖讻讘专 讛拽讘"讛 讙讝专 讛专讬讜谉 讘驻住讞 讜讗讬讱 讗驻砖专 砖讘专"讛 谞驻拽讚讛 讜讗讜诇讬 讬"诇 讚诪注砖讛 讚讗讘讬诪诇讱 讛讬讛 砖谞讛 讜诪讞爪讛 拽讜讚诐 诇讬讚转 讬爪讞拽 砖讛讬讛 住诪讜讱 诇专"讛 讜讻砖讛转驻诇诇 注诇 讗讘讬诪诇讱 谞驻拽讚讛 砖专讛 讘专"讛 讜谞专驻讗 讗讘讬诪诇讱 讗讞专 专"讛 讜讘驻住讞 砖讗讞专讬讜 谞讗诪专 诇讗讘专讛诐 驻' 诪讬诇讛 讜讘砖讜专转 讛讘谉 讜讙诐 讛诪诇讗讻讬诐 讘砖专讜讛讜 讘砖诇讬砖讬 诇诪讬诇讛 讜讘砖谞讛 砖讗讞专讬讜 讘驻住讞 谞讜诇讚 讬爪讞拽. 讜讗注"讙 讚讗讬转讗 讘诪讚专砖 讚诇讬爪谞讬 讛讚讜专 讗诪专讜 诪讗讘讬诪诇讱 谞转注讘专讛 砖专讛 讜讗讬讱 讗诪专讜 讻谉 讗诐 拽讚诐 诪注砖讛 讗讘讬诪诇讱 砖谞讛 讜诪讞爪讛 诇诇讬讚转 讬爪讞拽 讬"诇 讚诪讚专砖 讛讝讛 讗讝讬诇 讗诇讬讘讗 讙诪专讗 讚讬讚谉 讚谞诪讜诇 讗讘专讛诐 讘讬讜讛"讻 讜讛讬讛 诇讬讚转 讬爪讞拽 讘驻住讞 讜讗讝 讘讬讜讛"讻 讗讜 住诪讜讱 诇讜 谞爪讟讜讜讛 讗讘专讛诐 注诇 讛诪讬诇讛 讜谞讗诪专 诇讜 砖讬讜诇讚 讬爪讞拽 讘驻住讞 砖讗讞专讬讜 讜讘讝讛 讛讬讛 讗驻砖专 砖诪注砖讛 讗讘讬诪诇讱 讛讬' 住诪讜讱 诇专"讛 砖诇 砖谞转 诇讬讚转 讬爪讞拽 讜讘讗讜转讜 专"讛 谞驻拽讚讛 砖专讛:



讘专砖"讬 讚"讛 诇讚注转诐. 砖讗诇诐 讗诐 讞驻爪讬诐 诇讛讘专讗讜转 讜讗诪专讜 讛谉: 诇讛讘讬谉 讝讛 讗讜诇讬 讬"诇 注驻"讬 诪讛 砖讗诪专讜 专讝"诇 讗讬谉 诇讱 注砖讘 诪诇诪讟讛 砖讗讬谉 诇讜 诪讝诇 诪诇诪注诇讛 讚讛讬讬谞讜 讻讞 讛讙讬讚讜诇 砖诇 讛谞讟讬注讛 讜讗讜转讜 砖讗诇 讛拽讘"讛 讗诐 讬专爪讛 诇讛讘专讗讜转 诇爪讗转 诪谉 讛讻讞 讗诇 讛驻讜注诇:



讘转讜住' 讚"讛 讗诇讗. 诇讗 讛讬讛 爪专讬讱 诇砖谞讜讬讬 砖谞讛 诪注讜讘专转 讛讬转讛: 讛诪讛专砖"讗 转讬专抓 拽讜砖讬讗 讝讜 讚诪讛 讚讗诪专讬谞谉 讚讬讜诇讚转 诇讝' 讬讜诇讚转 诇诪拽讜讟注讬谉 讛讬讬谞讜 讘' 转拽讜驻讜转 砖诇 砖谞转 讛讞诪讛 讚讜拽讗 讜讘' 讬诪讬诐 砖讛诐 讬讞讚 拽驻"讚 讬诪讬诐 讜讞爪讬 讜诇讗 讻诇讜 注讚 讛' 讬诪讬诐 讗讞专 讛驻住讞. 讜诇注谞"讚 诪专砖"讬 讘谞讚讛 砖诐 诇讗 诪砖诪注 讻谉 砖讻转讘 砖讬讜诇讚转 讘' 讬诪讬诐 讘讞讜讚砖 讛砖讘讬注讬 注"砖 诪砖诪注 砖讙诐 讝讛 专拽 诇讞讚砖讬诐 诪谞讬谞谉 讗诪谞诐 诇注谞"讚 讬"诇 讘讬讬砖讜讘 拽讜砖讬转 讛转讜住' 讻讬讜谉 讚讛讙诪专讗 诪驻专砖 诇诪讜注讚 讗砖讜讘 讗诇讬讱 诇讛诪讜注讚 讛住诪讜讱 讜讗驻讬诇讜 谞讗诪专 讻谉 讘' 讬诪讬诐 拽讜讚诐 讛讞讙 讙"讻 讛讻讜讜谞讛 诇诪讜注讚 讛住诪讜讱 讗讞专 讻诇讜转 讛讞讙 讜讗"讻 注"讻 爪专讬讱 诇讜诪专 讚诇讗 谞转注讘专讛 砖专讛 专拽 诇讗讞专 砖讻诇讜 讬诪讬 讞讙 讛住讻讜转 砖讛专讬 砖诪讬谞讬 注爪专转 专讙诇 讘驻谞讬 注爪诪讜 讜讗讬 谞转注讘专讛 讘讞诪讬砖讬 诇讞讙 讛专讬 讬讛讬讛 砖诪讬谞讬 注爪专转 讛诪讜注讚 讛住诪讜讱 讜讗讬讱 谞讗诪专 诇诪讜注讚 讛住诪讜讱 讗砖讜讘 讗诇讬讱 讜讛谞讛 讘谉 诇砖专讛 讗砖转讱 讜诇讻谉 注"讻 爪"诇 讚砖谞讛 诪注讜讘专转 讛讬转讛:



讘讗"讚. 讚诇诪讜注讚 讛讝讛 讘砖谞讛 讛讗讞专转: 拽"诇 诇诪讛 讛讜爪专讻讜 讛转讜住' 诪拽专讗 讝讛 讜诇讗 讛拽砖讜 讬讜转专 诪诪讛 砖谞讗诪专 讘讗讘专讛诐 讘谉 爪"讟 砖谞讛 讛讬讛 讘讛诪讜诇讜 讘砖专 注专诇转讜 讜讘谉 诪讗讛 砖谞讛 讛讬讛 讘讛讜诇讚 诇讜 讗转 讬爪讞拽 讘谞讜 讜讻讬讜谉 讚讘转砖专讬 谞讘专讗 讛注讜诇诐 讜谞诪谞讜 砖谞讜转 讛注讜诇诐 诪转砖专讬 讗讬讱 讗驻砖专 砖讗讘专讛诐 讘讬讜讛"讻 砖谞诪讜诇 讛讬讛 讘谉 爪"讟 砖谞讛 讜讘驻住讞 砖讗讞专讬讜 讛讬讛 讘谉 拽' 诇驻讬 诪讛 砖讛讜讻讬讞 讛讟"讗 讛谞"诇 讚拽讜讚诐 诪"转 砖谞讬 讚讜专讜转 诇砖谞讜转 讛注讜诇诐 谞诪谞讜 讜讘讝讛 诇讗 讛讬讛 砖讬讬讱 诪讛 砖讛砖讬讘讜 讛转讜住' 注诇 讛拽讜砖讬讗 诪砖谞讛 讛讗讞专转 讜讗讬讱 讬转讻谉 诇讜诪专 砖谞爪讟讜讜讛 讘驻住讞 讜诇讗 谞诪讜诇 注讚 转砖专讬 讜讻讜' 砖讛专讬 讘驻住讜拽 讻转讬讘 砖讛讬讛 讘谉 爪"讟 讻砖谞诪讜诇 讜讘谉 诪讗讛 讻砖谞讜诇讚 讬爪讞拽 讜讗祝 砖讘转讬专讜抓 讛转讜住' 诇诪"讚 讘谞讬住谉 谞讘专讗 讛注讜诇诐 诪转讜专抓 讙诐 住转讬专讛 讝讜 讚讘专"讞 谞讬住谉 讛转讞讬诇 砖谞转 诪讗讛 砖诇 讗讘专讛诐 诪"诪 讛讬' 诇讛转讜住' 诇讛拽砖讜转 诪讝讛 讚讬讜转专 拽砖讛. 讜诇注谞"讚 诪讝讛 专讗讬讛 砖讗讬谉 注诇讬讛 转砖讜讘讛 砖讚注转 讛转讜住' 讙"讻 讻诪讜 砖讻转讘转讬 诇诪注诇讛 讚讙诐 砖谞讬 讚讜专讜转 诪讬讜诐 诇讬讜诐 谞诪谞讜 讗驻讬诇讜 拽讜讚诐 诪"转 讜诇讻谉 诪讝讛 拽讜砖讬讗 讚讬"诇 讚讗讘专讛诐 谞讜诇讚 讘转砖专讬 讗讞专 注砖专讛 讘转砖专讬 讜诇讻谉 讻砖谞诪讜诇 讘讬讜讛"讻 注讚讬讬谉 讛讬讛 讘谉 爪"讟 讗讘诇 讻砖讘讗 讬讜诐 诇讬讚转讜 讘转砖专讬 谞注砖讛 讘谉 拽' 讜讻谉 讛讬讛 讻砖谞讜诇讚 讬爪讞拽 讜诇诪"讚 讘谞讬住谉 谞讜诇讚讜 讗讘讜转 讬"诇 砖谞讜诇讚 拽讜讚诐 讟"讜 讜诇讻谉 讻砖讘讗 讬讜诐 讟"讜 砖谞讜诇讚 讬爪讞拽 讻讘专 谞注砖讛 讘谉 拽' 讜讘讬讜讛"讻 诇驻谞讬讜 讻砖谞诪讜诇 讛讬讛 讘谉 爪"讟 讗诪谞诐 注驻"讬 讝讛 讬砖 诇讬讬砖讘 讙"讻 拽讜砖讬转 讛转讜住驻转 讚讬"诇 讚诪讛 砖讗诪专 讛拽讘"讛 诇讗讘专讛诐 诇诪讜注讚 讛讝讛 讘砖谞讛 讛讗讞专转 讘转砖专讬 诇讗 注诇 砖谞讬 讛注讜诇诐 谞讗诪专 讘砖谞讛 讛讗讞专转 讗诇讗 讘砖谞讛 讛讗讞专转 砖诇 砖谞讬 讞讬讬 讗讘专讛诐 讜讻谉 讛讬讛 砖讗讝 讛讬' 讗讘专讛诐 讘谉 爪"讟 讜诇砖谞讛 讛讗讞专转 讛讬讛 讘谉 拽' 讜讗诐 砖讛讬讛 谞专讗讛 讗讜诇讬 诇讛转讜住驻转 讚讜讞拽 诇驻专砖 讻谉 讜注讚讬驻讗 诪砖谞讬 注讻"驻 讗驻砖专 诇转专抓 讘讝讛 诪讛 砖讛拽砖讜 讛注讜诇诐 讻诪讜 砖讛讘讬讗 讛驻"讬 讚讛专讬 转讬专讜抓 讛转讜住' 诇讗 砖讬讬讱 专拽 诇专' 讬讛讜砖注 讜讛专讬 专"讗 讙"讻 讗诪专 讘驻住讞 谞讜诇讚 讬爪讞拽 讜讗讬讱 诪转讜专抓 讛拽讜砖讬讗 诇专"讗 讗讘诇 诇驻"讝 讬"诇 讚专"讗 诪驻专砖 诇砖谞讛 讛讗讞专转 注诇 砖谞讬 讞讬讬 讗讘专讛诐 讻讗诇讜 谞讗诪专 讻砖转讛讬' 讘谉 诪讗讛 砖谞讛:





诪专讗讬转 讛注讬谉

讜讗讻转讬 讘砖讬转讗 讬专讞讬 诪讬 讬诇讚讛 讜讻讜'. 注转讛 讛讙讬注 诇讬讚讬 讬讚 讻讛讛 住驻专 谞讚驻住 诪讞讚砖 讝讛 砖诪讜 讬讚 谞讗诪谉 讜讗讙讘 专讛讟讗讬 讞讝讬转讬讛 讚拽砖讬讗 诇讬讛 讘住讜讙讬讬谉 讜讝"诇 讗讬谉 讝讛 讛讻专讞 讗诐 砖专讛 讛讘转 转砖注讬诐 砖谞讛 转诇讚 讜讘谞住 拽爪转 讛讜讗 讚讜诪讬讗 讚讛专讬讜谉 讻讬 讚讜诪讛 诇讝讛 诪爪讬谞讜 讘讚讜专讜 砖诇 讬讜讗诇 讚转讘讜讗讛 讛讙讚诇讛 诇砖砖讛 讞讚砖讬诐 讙讚诇讛 诇讬"讗 讜讛讬讛 砖谞讜讬 住讚专 讛注讜诇诐 讬讜转专 诪讝讛 讜讛讬讻讬 诪拽砖讛 诪讬 讬诇讚讛 讚诪砖诪注 讚讛讜讗 谞诪谞注 拽讬讬诐 诪讻诇 讗讜驻谉 讜诇讗 讬转讻谉 讝讛 讘砖讜诐 驻谞讬诐 注讻"诇. 讜诇拽"诪 讚讗讬谉 诇谞讜 诇讞讚砖 诪讚注转谞讜 讚讛讬讛 谞住 讻诇 砖讗讬谞讜 诪驻讜专砖 讗讜 讚诪住讜专转 讘讬讚讬谞讜 讜讛讻讗 诇讗 讬砖 诇谞讜 砖讜诐 讬讚讬注讛 诇讗 诪谉 讛讻转讜讘 讜诇讗 诪拽讘诇讛 讚讛讬讛 谞住 讗讞专 讜诇讻讱 诪拽砖讛 讘驻砖讬讟讜转 讚讗讬谉 讝讛 讚专讱 注讜诇诐. 讜转讜 讚讛拽讘"讛 讗讬谞讜 注讜砖讛 谞住 讘诇讬 爪讜专讱 讜讛转诐 讙讘讬 讬讜讗诇 讛讜爪专讱 讛谞住 讗讘诇 讛讻讗 讚砖专讛 转转注讘专 讘转 转砖注讬诐 砖谞讛 讛讜爪专讱 讗讘诇 砖转诇讚 讘驻讞讜转 讗讬谞讜 爪讜专讱 讜讗讬谉 讛拽讘"讛 注讜砖讛 谞住 注诇 诪讙谉 讜讝讛 驻砖讜讟:


讘谞讬住谉 谞讙讗诇讜 讜讘谞讬住谉 注转讬讚讬谉 诇讬讙讗诇. 专讘讬谞讜 讗驻专讬诐 讝"诇 讘驻讬专讜砖讜 注诇 讛转讜专讛 讻转讘 讻讬 谞讬住谉 讙讬诪讟专讬讗 拽"注 讙讬诪讟专讬讗 住"转 讗讘专讛诐 讬爪讞拽 讬砖专讗诇 讻讬 讘讝讻讜转诐 谞讙讗诇谞讜 讜谞讙讗诇 讘"讘 注讻"讚 讜讗谞讬 讘注谞讬讬 讻转讘转讬 讻诪讛 专诪讝讬诐 讘讝讛 讘拽讜谞讟专讬住 诪讚讘专 拽讚诪讜转 讚祝 爪"讝 讜讙诐 讻转讘转讬 拽爪转 讘讚专讜砖讬诐 讘住"讚: 
讜讗驻砖专 诇讜诪专 讘讛拽讚诪讛 讬拽专转 讛注专讱 讛讬讗 谞驻诇讗转 砖讻转讘 诪讝"讛 讝"诇 讘讞住讚 诇讗讘专讛诐 注讬谉 讛拽讜专讗 谞讛专 谞"讝 讚讘讻诇 砖谞讛 砖诇砖讬诐 讬讜诐 拽讜讚诐 诇驻住讞 讘专讜讘 专讞诪讬讜 讬转讘专讱 诪转讞讬诇 诇讛讜爪讬讗 谞驻砖讜转 讬砖专讗诇 诪讛讬讻诇讜转 讛讟讜诪讗讛 砖注讜专 讞诇拽 讗' 诪砖诇砖讬诐 讘讻诇 (讬)诇讬诇讛 讘讗讜驻谉 砖讘诇讬诇 讘注讜专 讞诪抓 讻诇 驻讜砖注讬 讬砖专讗诇 注讜诪讚讬诐 讘驻转讞 讛讬讻诇 讛讞讬爪讜谉 诪讛谉' 砖注讜专 讞诇拽 讗' 诪诇' 诪砖注讜专 讛讻诪讜转 诇讬诇 诇' 讜讗讞讚 拽讜讚诐 讛驻住讞 讜讘诇讬诇 驻住讞 讗讬谉 谞讻谞住讬谉 讻诇诇 讜注讬拽专 讜讻诇谉 驻讟讜专讬谉 讜讘谞讬 讞讜专讬谉 注讻"讚 讜讝讛 讟注诐 诪"砖 专注讬讗 诪讛诪谞讗 讚诪讞讬讬转 注诪诇拽 转讛讬讛 讘讬"讚 讘谞讬住谉 讚讗讝 讬爪讗讜 讻诇 爪讘讗讜转 讛' 诪讛住讟"讗 讜讝讛 讟注诐 诪"砖 讘讻诇 讚讜专 讜讚讜专 讞讬讬讘 诇讛专讗讜转 注爪诪讜 讻讗诇讜 讬爪讗 诪诪爪专讬诐 诪诇讘讚 讛驻砖讜讟 注讜讚 讘"讛 讻讬 诪诪砖 讘爪讚 诪讛 讘讻诇 砖谞讛 讬砖 诇谞讜 讬爪讬讗转 诪爪专讬诐 砖讬讜爪讗讜转 谞驻砖讜转谞讜 诪讛住讟"讗 讻砖诐 砖讬爪讗讜 讗讘讜转讬谞讜 讜讛讜讗 讘注爪诐 诪"砖 砖诇讗 讗转 讗讘讜转讬谞讜 讙讗诇 讗诇讗 讗祝 讗讜转谞讜: 
讜诇讻谉 讬讻讜谉 诪讗讚 诪"砖 讘谞讬住谉 谞讙讗诇讜 讜讘谞讬住谉 注转讬讚讬谉 诇讬讙讗诇 讻讬 讘谞讬住谉 讘讻诇 砖谞讛 讛拽讘"讛 诪讜爪讬讗 谞驻砖讜转讬谞讜 诪讛住讟"讗 讜讗讝 讝诪谉 讙讗讜诇讛 爪讜讚拽 诪讗讚. 讜讬诇讬祝 诇讛 专讘讬 讬讛讜砖注 诪讚讻转讬讘 诇讬诇 砖诪讜专讬诐 讛讜讗 诇讛' 诇讬诇讛 讛诪砖讜诪专 讜讘讗 诪砖砖转 讬诪讬 讘专讗砖讬转 砖诪讜专讬诐 诇讻诇 讘谞讬 讬砖专讗诇 诇讚讜专讜转诐 诇讬诇讛 讛诪砖讜诪专 诇注转讬讚 诇讘讗 讜讗"砖 砖诪讜专讬诐 诇讻诇 讘谞讬 讬砖专讗诇 诇讚讜专讜转诐 砖讘讻诇 讛讚讜专讜转 讘讻诇 砖谞讛 诪讜爪讬讗 谞驻砖讜转讬谞讜 诪讛住讟"讗 讜讘讜 转讛讬讛 讛讙讗讜诇讛 诇注转讬讚 诇讘讗 讘讘"讗. 讜讚专讱 专诪讝 讜诪讜住专 讬砖 诇讛住诪讬讱 讻讬 讘讬转 讘' 谞讞专讘 讘砖讘讬诇 砖谞讗转 讞谞诐 讜讛讙讗讜诇讛 转诇讜讬讛 讘讝讛 注讚 砖谞讛讬讛 诇讗讞讚讬诐 讜讝讛 转诇讜讬 讘注谞讜讛 讜讝讛 专诪讝 讘谞讬住谉 讙讬诪讟专讬讗 注拽讘 讜讗讝 注转讬讚讬谉 诇讬讙讗诇 讜讙诐 讬爪"诪 讛讬讛 讘讝讻讜转 讛转讜专讛 讜诇讗 讝讻讬谞讜 注讚 讚讻转讬讘 讜讬讞谉 砖诐 讬砖专讗诇 讜讝讛讜 讘谞讬住谉 谞讙讗诇讜 注拽讘 讘讝讻讜转 讛转讜专讛 讜讻转讬讘 讜讬讞谉 砖诐 讬砖专讗诇 讜谞诪爪讗 讻讬 讘注讘讜专 讛讗讞讚讜转 谞讙讗诇讜 讜讻谉 讘谞讬住谉 讙讬诪讟专讬讗 注拽讘 注转讬讚讬谉 诇讬讙讗诇 讘讘"讗:





驻转讞 注讬谞讬诐

诇讚注转谉 谞讘专讗讜 讜讻讜'. 讘诇拽讜讟讬 专讘 讘爪诇讗诇 讻"讬 讻转讜讘 诪砖诐 讛专讬讟讘"讗 讜讝"诇 诇讚注转谉 驻讬专砖 专砖"讬 砖砖讗诇诐 讜讻讜' 讜讝讛 讛驻讬' 讘讚专讱 讚专砖 讜讘注专讜讱 驻讬' 讘砖诇诪讜转 讚注转谉 诇讗 讻讚注转 讛转谞讜拽讜转 讜讝讛 谞讻讜谉. 诇爪讘讬讜谞诐 诇讞驻爪诐 讜专砖"讬 驻讬专砖 讘讟注诐 讻诇 讗' 讜讘专砖讜转 讻诇 讗' 讜讗讬谉 砖专砖 诇诪诇讛 讝讜 讜注讜讚 讚讛讬讬谞讜 诇讚注转谉 讜诇拽讜诪转谉 讜讛谞讻讜谉 讚爪讘讬讜谞诐 诇砖讜谉 讬讜驻讬 讜讻讜' 讛专讬讟讘"讗 注讻"诇 讘拽爪讜专. 讜讘谞住讞转谞讜 讘专砖"讬 讜讘讚驻讜住 讻诇 讗' 讜讻谉 驻讬专砖"讬 讘讞讜诇讬谉 讚祝 住' 讜讝"诇 讘拽讜诪转诐 诇驻讬讻讱 拽讚诪讜 拽专谞讜转讬讜 讜讻讜' 诇讚注转诐 砖讛讜讚讬注诐 砖讬讘专讗诐 讜讛谉 谞讗讜转讜 诇爪讘讬讜谞诐 讘讚诪讜转 砖讘讞专讜 诇讛诐 注讻"诇 讜讛砖转讗 诪讘讜讗专 讚诇专砖"讬 诇拽讜诪转谉 讛讜讗 砖谞讘专讗讜 讙讚讜诇讬诐 诇讚注转谉 注诇 注讬拽专 讛讘专讬讗讛 诇爪讘讬讜谞诐 诇讞驻爪诐 讛讚诪讜转 砖讞驻爪讜 讘讜 讜讝讛讜 讻讜谞转 专砖"讬 讘住讜讙讬讬谉 讜谞诪爪讗 讚讛诐 讙' 注谞讬谞讬诐 讜诪驻专砖 诇爪讘讬讜谞诐 诇讞驻爪诐. 讜诪"砖 讛注专讜讱 诇讗 讚注转 转谞讜拽讜转 讘讝讛专 讛拽' 驻' 讗诪讜专 注"驻 砖讜专 讗讜 讻砖讘 讗诪专讜 讛讛讜讗 讞讬诇讗 讚讗讬转 诇讬讛 讘砖注转讗 讚讗转讬诇讬讚 讗讬转 诇讬讛 讘住讜驻讛 讜注诪"砖 诪讝"讛 讞住讚 诇讗讘专讛诐 讚祝 诇"讜 讜讚讜拽 讛讟讘 讻讬 拽爪专转讬 讜诪讚讘专讬 讛讝讛专 讛谞讝' 讗讬谉 专讗讬讛 注"砖 讚祝 爪"讗 注"讘:


讛讗讬  诪讗谉 讚谞驻讬拽 讘讬讜诪讬 谞讬住谉 讜讻讜' 讬讜诪讬 谞讬住谉 诇讗讜 讚讜拽讗 讗诇讗 讻诇 诪拽讜诐 讜诪拽讜诐 诇驻讬 诪讛 砖讛讜讗 讚诪诇讘诇讘讬. 讛专讬讟讘"讗 讝"诇 讛讘讬讗讜 专"讘 讘诇讬拽讜讟讬讜 讻"讬 讜注诪"砖 讘注谞讬讜转讬 讘住驻专 讛拽讟谉 讘专讻讬 讬讜住祝 讗"讞 住讬' 专讻"讜 注"砖:


讛转诐 讚转拽讬祝 讘诪爪讜转. 讗讬讻讗 诇诪讬讚拽 讛讗讬 讗讬讻讗 拽专讗 讚砖诪注讜 讛专讬诐 讜讙讜' 讜讬"诇 讚讗讬讛讜 住讘专 讚讗讬转谉 诇砖讜谉 转拽祝 讜讗讘讜转 讜讚讗讬 讗拽专讜 讗讬转谞讬诐 讻讚讻转讬讘 讜讛讗转谞讬' 诪讜住讚讬 讗专抓 讜诪讬讛讜 讘讬专讞 讛讗转谞讬诐 诇讗 诪砖诪注 诇讬讛 讘讛讻讬 讚讛讻转讬讘 讘讞讚砖 讝讬讜 砖谞讜诇讚讜 讝讬讜转谞讬 讛诇讻讱 讬专讞 讛讗转谞讬诐 转拽讬祝 讘诪爪讜转 讜诇专"讗 讞讚砖 讝讬讜 讝讬讜讗 诇讗讬诇谞讬 讛诇讻讱 讬专讞 讛讗转谞讬诐 砖谞讜诇讚讜 讗讬转谞讬 注讜诇诐 讜讛谞讬 拽专讗讬 住诪讱 讜专诪讝 讘注诇诪讗 讜注讬拽专 诪讞诇拽讜转诐 讗讜 讘讙诪专讗 讗讜 讘住讘专讗 砖讘讚专讱 讞讻诪讛. 讛专讬讟讘"讗:


砖讗讬谉 转"诇 讛讬讜诐 讜诪讛 转"诇 讛讬讜诐 讜讻讜'. 讬砖 诇讛注讬专 讚讛讗讬 讚拽讗诪专 砖讗讬谉 转"诇 讛讬讜诐 讜诪讛 转"诇 讛讬讜诐 诇讻讗讜专讛 讛讜讗 讻驻讜诇. 讜转讜 讚讗讞专 砖讻讘专 诇诪讚 诪讚讻转讬讘 讛讬讜诐 讗诪讗讬 讘住讜祝 拽讗诪专 砖谞讗诪专 讗转 诪住驻专 讬诪讬讱 讗诪诇讗 讜讗诪讗讬 讗爪讟专讬讻讜 转专讬 拽专讗讬. 讜转讜 讬砖 诇砖讬转 诇讘 讘诪讬诪专 拽讚讬砖讬谉 专讘讜转谞讜 讘注诇讬 讛转讜住' 砖讻转讘讜 讜讝"诇 讗转 诪住驻专 讬诪讬讱 讗诪诇讗 讘住讜祝 讛讞讜诇抓 讗诪专 讗诇讜 砖谞讬 讚讜专讜转 注讻"诇 诪讛 讻讜谞转诐 讘讝讛 讜诪讗讬 拽砖讬讗 诇讛讜 讜诪讛 转讬专爪讜. 讜转讜 诇驻讬 诪"砖 诪讛专砖"讗 讘讛"讗 住讜祝 驻专拽 讛讞讜诇抓 讚讛讗讬 讚专砖讗 讗转讬讗 讚诇讗 讻专"注 讚讗诪专 驻专拽 讛讞讜诇抓 讝讻讛 诪砖诇讬诪讬谉 诇讜 讜诇讬讻讗 讛讜住驻讛 讜讛专讬 诪砖讛 专讘讬谞讜 注"讛 砖砖诇诪讜 砖谞讜转讬讜 讗讬 诇讗 讛讜讛 注谞讬谉 诪讬 诪专讬讘讛 讛讬讛 谞讻谞住 诇讗"讬 讜讛讬讛 讛讬 讻诪讛 砖谞讬诐 讗诇讗 诪讜讻专讞 讚讛讗讬 讚专砖讗 讚诇讗 讻专"注 注"砖 讜讛讚讬谉 注诪讜 讜转诇讬讗 讘驻诇讜讙转讗 讚转谞讗讬 转谞讗 讚诪诇讗讻讬 讛砖专转 讜专砖讘"讗 讘砖讘转 讚祝 谞"讛 注"砖 讜诪讗讞专 砖讻谉 讛讗 讚住讜讙讬讬谉 讚诇讗 讻专"注 讜讗讬讚 讻转讘讜 讛转讜住' 讚诪住驻专 讬诪讬讱 讗诪诇讗 讗诇讜 砖谞讬 讛讚讜专讜转 讛讗 讝讛 住讘专转 专' 注拽讬讘讗 讻诪讘讜讗专 驻专拽 讛讞讜诇抓. 讜诇专讘谞谉 讚诪讜住讬驻讬谉 驻讬' 专砖"讬 讛转诐 驻专拽 讛讞讜诇抓 讚讗诪诇讗 诇砖讜谉 转讜住驻转 讛讜讗 注"砖. 讜转讜 讻讬讜谉 讚讛讱 讚专砖讛 讻专讘谞谉 讚诪讜住讬驻讬谉 讜诇讚讬讚讛讜 讗转 诪住驻专 讬诪讬讱 讗诪诇讗 讛讜讗 转讜住驻转 诪讗讬 砖讬讗讟讬讛 讚讛讗讬 拽专讗 讛讻讗 讘讛讱 讚专砖讛 讚讛讬讜诐 诪诇讗讜 讬诪讬 讜砖谞讜转讬 讛专讬 注转讛 诇讗讜 讘讛讜住驻讛 诪讬讬专讬谞谉:
讜讗驻砖专 讚讛讻讬 驻讬专讜砖讗 讚讛讗讬 讚专砖讗 讚转讬讘转 讛讬讜诐 讬转讬专讛 讜讝"砖 砖讗讬谉 转"诇 讛讬讜诐 讚讛讜讬 讬转专. 讜讻讬 转讬诪讗 讚讘讗 诇讜诪专 讚讘讝' 讗讚专 谞讜诇讚 讜讘讗讚专 讘讝' 诪转. 注诇 讝讛 拽砖讛 讜诪讛 转"诇 讛讬讜诐 讛专讬 讛讚讘专 诪驻讜专住诐 讜转讜 诪讗讬 谞驻拽讗 诪讬谞讛 讗诇讗 诪讜讻专讞 讚讗转讗 诇讜诪专 讚诪诇讗讜 讬诪讬 讜砖谞讜转讬 砖讛拽讘"讛 诪诪诇讗 砖谞讜转讬讛诐 诪讬讜诐 诇讬讜诐 讜诪讞讚砖 诇讞讚砖. 讜诪讝讛 诪讜讻专讞 讚讗诐 讝讻讛 诪讜住讬驻讬谉 讚讛讗 讗诐 讛讬讛 谞讻谞住 诪砖讛 专讘讬谞讜 注"讛 诇讗专抓 讬砖专讗诇 讛讬讛 讞讬 讛专讘讛 讜诪讜讻专讞 砖讛讜讗 转讜住驻转 讜注诇 讝讛 砖讛讜讗 诪讜讻专讞 诪讚专砖讗 讝讜 讗诪专 砖谞讗诪专 讗转 诪住驻专 讬诪讬讱 讗诪诇讗 讗讜住讬祝 讜讛转讜' 拽砖讬讗 诇讛讜 讛讬讜诐 诇诪讛 诇讬 转讬驻讜拽 诇讬 诪讗转 诪住驻专 讬诪讬讱 讗诪诇讗 讜转讬专爪讜 讚驻专拽 讛讞讜诇抓 讗诪专 讗诇讜 砖谞讬 讚讜专讜转 讜讗讬 诇讗 讻转讬讘 讛讬讜诐 讛讜"讗 讗诪诇讗 砖谞讬 讚讜专讜转 讻专"注 讜诪砖讛 专讘讬谞讜 注"讛 诇讗 讛砖诇讬诐 讜讻专砖讘"讗 讘砖讘转 讚祝 谞"讛 讚讗诪专 注讚讬讬谉 诇讗 讛讙讬注 讝诪谞讻诐 诇讛讻讬 讻转讬讘 讛讬讜诐 讚谞砖诇诪讜 砖谞讜转 诪砖讛 专讘讬谞讜 注"讛 讜讗诐 讛讬讛 谞讻谞住 诇讗"讬 讛讬讜 诪讜住讬驻讬谉 诇讜 砖谞讬诐 讛专讘讛 讜讗"讻 讗诪诇讗 讛讜讗 诇砖讜谉 转讜住驻转:
讗"谞 讗驻砖专 讘驻砖讟 讛诪讗诪专 讚讻讬讜谉 讚讛讗讬 讚专砖讗 讗转讬讗 讻专讘谞谉 讚诪讜住讬驻讬谉 讜诇讚讬讚讛讜 拽专讗 讚讗转 诪住驻专 讬诪讬讱 讗诪诇讗 诇砖讜谉 转讜住驻转 讻讚驻讬专砖"讬. 诪"诪 讗驻讬拽讬讛 讘诇砖讜谉 讗诪诇讗 讚诪砖诪注 讗砖诇讬诐 讜讗砖诪讜注讬谞谉 谞诪讬 讚讘砖谞讜转 讛转讜住驻转 诪诪诇讗 讛砖谞讬诐 诪讬讜诐 诇讬讜诐 讜诪讞讚砖 诇讞讚砖 讜诇讛讻讬 住讬讬诐 砖谞讗' 讗转 诪住驻专 讬诪讬讱 讗诪诇讗 诇讗砖诪讜注讬谞谉 讚讘砖谞讬诐 讛谞讜住驻讬谉 谞诪讬 诪诪诇讗 诪讬讜诐 诇讬讜诐 讜诪讞讚砖 诇讞讚砖. 讗讞专 讝诪谉 专讘 专讗讬转讬 诪"砖 讛专讘 讬砖专砖 讬注拽讘 讚祝 诪"讚 讜拽"拽 讚诇讗 讝讻专 讚讘专讬 专砖"讬 砖诐 讘讛讞讜诇抓 讛谞讝' 注"砖 讜讚讜拽:
讜砖诪注转讬 诪砖诐 讛专讘 讛讙讚讜诇 讛诪讙"谉 砖讛讬讛 诪驻专砖 诪"砖 诪讞讚砖 诇讞讚砖 讚讗诐 谞转注讘专讛 砖谞讛 谞转注讘专讛 诇爪讚讬拽 讜谞驻讟专 讘讞讚砖 讗讚专 砖谞讬 讜讛讬讬谞讜 专讘讜转讗 注讻"讚 讜砖诪注转讬 诪拽砖讬诐 注诇 讛专讘 讝"诇 讚讘讬诇拽讜讟 讬讛讜砖注 住讬' 讛' 讗诪专讜 讚专' 讗诇讬注讝专 讛诪讜讚注讬 住讘专 讚诪砖讛 专讘讬谞讜 注"讛 谞住转诇拽 讘讗讚专 专讗砖讜谉 注"砖. 讜诇讬 讛讛讚讬讜讟 讗驻砖专 诇讬砖讘 讻驻讬 诪"砖 讛讗讞专讜谞讬诐 讘讗"讞 住讬' 谞"讛 砖讞诇拽讜 注诇 讛专讘 诪讙谉 讗讘专讛诐 讚住讘专 讚讗驻讬诇讜 谞讜诇讚 讘砖谞讛 诪注讜讘专转 讗讬谞讜 谞注砖讛 讘专 诪爪讜讛 注讚 讗讚专 砖谞讬 讜讞诇拽讜 注诇讬讜 讚诪讛专"讬 诪讬谞抓 讙讜驻讬讛 讘讬讗专 讚讗诐 谞讜诇讚 讘砖谞转 讛注讘讜专 讘讗讚专 专讗砖讜谉 讜砖谞转 讬"讙 诪注讜讘专转 谞注砖讛 讘专 诪爪讜讛 讘讗讚专 专讗砖讜谉 注"砖. 讜讻驻"讝 讗驻砖专 诇讜诪专 讚专"讗 讛诪讜讚注讬 住"诇 讻诪"讚 驻"拽 讚住讜讟讛 讚祝 讬"讘 讚讛讜砖诇讱 诪砖讛 专讘讬谞讜 诇讬讗讜专 讻"讗 讘谞讬住谉 讛讬讛 讜砖谞讛 诪注讜讘专转 讛讬转讛 讜谞讜诇讚 讘讝' 诇讗讚专 专讗砖讜谉 讜转爪驻谞讛讜 专讜讘讜 砖诇 讗讚专 专讗砖讜谉 讙诐 讗转 讛砖谞讬 讜专讜讘 谞讬住谉 注"砖 讜讛砖转讗 讻讬讜谉 砖谞讜诇讚 讘讗讚专 专讗砖讜谉 讜砖谞转 驻讟讬专转讜 诪注讜讘专转 讛砖诇讬诐 砖谞转讜 讘讗讚专 专讗砖讜谉 诇讚注转 讛讗讞专讜谞讬诐 讛讞讜诇拽讬诐 注诇 讛专讘 诪讙"讗. 讜讚专讱 讛专讘 讛诪讙"谉 讬转拽讬讬诐 讻砖谞讜诇讚 讘砖谞讛 驻砖讜讟讛 讘讗讚专 讚讗讬谞讜 谞驻讟专 注讚 讗讚专 砖谞讬. 讜诪转砖讜讘转 诪讛专讬"诇 住讬' 诇"讗 谞专讗讛 拽爪转 诪讚讘专讬讜 讚诇讬讻讗 诇诪"讚 砖谞驻讟专 诪砖讛 讘讗讚专 讗' 注"砖 讜爪专讬讱 诇讛转讬砖讘 讘讚讘专讬讜 讜讚讘专讬 讛讗讞专讜谞讬诐:


讬讜诇讚转 诇砖讘注讛 讬讜诇讚转 诇诪拽讜讟注讬谉 专讗讬转讬 诇讛讙讗讜谉 讛专讘 讘讻讜专 砖讜专 讚祝 拽讟"讜 注"讙 砖讻转讘 讜讝"诇 讜讛"谞 诪爪讬谞讜 讙讘讬 驻专抓 讜讝专讞 砖谞讜诇讚讜 诇讝' 讜讻讜' 讜讻谉 诪爪讬谞讜 讙讘讬 诪砖讛 专讘讬谞讜 注"讛 讜讻讜' 讜爪专讬讱 讟注诐 诇讝讛 讚讗讬 诪砖讜诐 砖爪讚拽谞讬讜转 讛讬讜 拽砖讛 诪"讟 讙讘讬 专讘拽讛 讻转讬讘 讜讬诪诇讗讜 讬诪讬讛 诇诇讚转 讜讻讜' 讜谞"诇 注"驻 诪"砖 驻专拽 讞诇拽 砖讛讬爪讛"专 谞讬转谉 讘讗讚诐 讘砖注转 诇讬讚讛 讜诇驻"讝 诪讛 砖讛诇讬讚讛 诪转讗讞专转 讛讜讗 讟讜讘 讻讚讬 砖讬转讗讞专 讛讬爪讛"专 诇讘讗 讚讜讚讗讬 诇讗 诇讞谞诐 讘讗 讘砖注转 诇讬讚讛 讗诪谞诐 讘爪讚讬拽讬诐 砖讗讬谉 讬爪讛"专 砖讜诇讟 诇驻注讜诇 讘讛诐 讻诇讜诐 诇讗 讗讻驻转 讘拽讚讬诪讛 讻诇讜诐 讜讛讬讬谞讜 驻讬' 讛讻转讜讘 讜讬诪诇讗讜 讬诪讬讛 诇诇讚转 讜讛谞讛 转讜诪讬诐 讘讘讟谞讛 讜驻讬专砖 专砖"讬 讜讻讜' 讜讬讛讬讛 驻讬' 讛讻转讜讘 讜讬诪诇讗讜, 讜拽砖讛 讚专讱 爪讚拽谞讬讜转 诇讝' 讞住专讬诐 讜诪转专抓 讜讛谞讛 转讜诪讬诐 讜讗' 专砖注 讜讘讝讛 讬讛讬讛 驻讬' 讛讻转讜讘 讜讬转专讜爪爪讜 讜讻讜' 讛讜讻讬讞讛 砖讻讘专 讘讗 讛讬爪讛"专 讜讻讜' 诇诪讛 讝讛 讗谞讻讬 讘爪注专 讛注讘讜专 讻"讻 讬转专 诪讛专讗讜讬 讻讬讜谉 砖讗讬谉 讘讝讛 讟讜讘讛 诇讗讞专 讛讬爪讛"专 讛讘讗 讘砖注转 诇讬讚讛 讚讛讗 讻讘专 讘讗 注讻"诇 讘拽爪讜专:
讜讬砖 诇讛注讬专 讚诪讗讞专 砖讻讘专 讘讗 讛讬爪讛"专 讘诪注讬讛 诇注砖讜 讜讝讜 讛讬转讛 砖讗诇转讛 诇诪讛 讝讛 讗谞讻讬 讻驻讬 驻讬专讜砖 讛专讘 讝"诇 讗讬讱 讛讻转讜讘 讗讞"讱 讗讜诪专 讜讬诪诇讗讜 讬诪讬讛 讜谞"讟 砖讛讗' 专砖注 讻诪讜 砖驻讬专砖 讛专讘 讝"诇 讻讚讬 砖讬转讗讞专 讛讬爪讛"专 讜讛诇讗 讻讘专 讘讗. 讜讗驻砖专 诇拽讬讬诐 讚讘专讬 讛专讘 讝"诇 讜驻讬专讜砖讬讜 讘诪"砖 讛专讘 讘讗专 砖讘注 讘转讜住驻讜转讬讜 驻专拽 讞诇拽 讚讛拽砖讛 讘诪"砖 讚讛讬爪讛"专 讘讗 讘砖注转 诇讬讚讛 讜讻转讘 讛专讘 讝"诇 讚讬砖 讬爪讛"专 砖讛讜讗 诪讞砖讘讬 讜讝讛 讘讘讟谉 讗讱 讛讬爪讛"专 讛诪注砖讬讬 讛讜讗 讻砖讬讜爪讗 诇讗讜讬专 讛注讜诇诐 注"砖. 讜讛砖转讗 专讘拽讛 讗诪谞讜 注"讛 讘专讗讜转 转拽驻诐 讚讝讛 诪驻专讻住 讜讝讛 诪驻专讻住 讞砖讘讛 讚讻讘专 讘讗 讛讬爪讛"专 讛诪注砖讬讬 讜注"讝 砖讗诇讛 讗砖讛 专讘讛 诇诪讛 讝讛 讗谞讻讬 诪爪讟注专转 讻"讻 讚讻讘专 讘讗 讛讬爪讛"专 讻诪讜 砖驻讬专砖讜 讛专讘 讝"诇 讜讬讗诪专 讛' 诇讛 讘' 讙讜讬诐 讘讘讟谞讱 讻诇讜诪专 诪诪讛 砖讛诐 讘讘讟谞讱 转讚注讬 砖讗讬谞讜 讬爪讛"专 诪注砖讬讬 讚讗讬 诇讗讜 讛讬讛 讘讜注讟 讜讬讜爪讗 讻诪"砖 讗谞讟讜谞讬谞讜转 诇专讘讬 砖讗"诇 诪砖注转 讬爪讬专讛 讗"讻 讬讘注讜讟 讘讗诪讜 讜讬爪讗 讜诪诪讛 砖讛诐 讘讘讟谞讱 转讚注讬 砖讛讜讗 讛讬爪讛"专 诪讞砖讘讬 讜讛讻转讜讘 讗讞"讱 拽讗诪专 讜讬诪诇讗讜 诇讟' 诪砖讜诐 砖讛讗 专砖注 讜诇讗讞专 讬爪讛"专 讛诪注砖讬讬:
讗讱 讘注讬拽专 讬砖讜讘 讛专讘 讝"诇 砖讬砖谞讜 讘谞讜转谉 讟注诐 砖讛诇讬讚讛 诪转讗讞专转 讻讚讬 诇讗讞专 讛讬爪讛"专 诇讻讗讜专讛 讗讬谞讜 讟注诐 诪住驻讬拽 讚诪讗讞专 讚讘注转 诇讬讚讛 讘讗 讬爪讛"专 诪讛 讘爪注 砖转转讗讞专 讛诇讬讚讛 住"住 讘砖注转 诇讬讚讛 讘讗 讛讬爪讛"专 讜诪讛 讬讜注讬诇 诇讗讛专 讛诇讬讚讛 讗诪谞诐 讬砖 诇拽讬讬诐 讟注诐 讛专讘 讝"诇 讘诪"砖 讘驻住拽讬 讛转讜住驻讜转 讘谞讚专讬诐 讜讝"诇 讬爪专 讛讟讜讘 谞转讜谉 讘诪注讬 讗诪讜 砖讬讜讚注 讻诇 讛转讜专讛 讜讘砖注转 诇讬讚讛 谞讻谞住 讘讜 讬爪讛"专 讜诪讙专砖 讬爪讛"讟 注讚 砖诪转驻拽讞 讜谞讻谞住 讘讜 讬爪讛"讟 注讻"诇 讜讻驻"讝 砖讬爪讛"讟 谞转讜谉 讘诪注讬 讗诪讜 诇讻讱 讘诪讬 砖讗讬谞诐 爪讚讬拽讬诐 讻"讻 讬讜诇讚转 诇讟' 讻讚讬 砖讬砖讛讗 讘诪注讬 讗诪讜 砖谞诪砖讱 诇讜 转讜注诇转 讘讝讛 砖诪转讗讞专 讬爪讛"专 讻讬 讘注转 讛诇讬讚讛 诪讙专砖 讛讬爪讛"讟 讜诇讛讗专讬讱 讝诪谉 讛讬爪讛"讟 讘诪注讬 讗诪讜 讛讜讗 转讜注诇转 诇讜:
讗诪谞诐  专讘讬谞讜 讛讗专"讬 讝爪"诇 谞转谉 讟注诐 谞讻讜谉 注诇 讚专讱 讛讗诪转 讚讬讜诇讚转 诇讝' 讬讜诇讚转 诇诪拽讜讟注讬谉 讜讛讜讗 讘讞讬谞转 注讬讘讜专 注诇讬讜谉 讜专讜讘 讛爪讚讬拽讬诐 谞讜诇讚讜 诇讝' 讜讛讚讘专讬诐 注转讬拽讬诐 注讬讬谉 讘讗讜爪专讜转 讞讬讬诐 讜讛讜讗 讙"讻 讘注抓 讛讞讬讬诐:

